Kik boks savez Srbije - Kik boks škole borilačkih veština - Moderni borilački sportovi - Katalog Škola Borilačkih Veština, Borilačke Veštine u Beogradu i ostalim gradovima Srbije.\nHome > Moderni borilački sportovi > Kik boks škole borilačkih veština > Kik boks savez Srbije Login Now\nZa razvoj kik boksa na prostorima Srbije najzaslužniji su pioniri ovog sporta Borislav Pelević, dugogodišnji predsednik saveza, sadašnji potpredsednik WAKO-a, Miodrag Jotić, dugogodišnji selektor, Nebojša Milošević, sadašnji selektor, Neven Dondur, trener reprezentacije. Pod njihovim rukovodstvo naši takmičari od 1991. godine pa do danas ni sa jednog međunarodnog prvenstva nisu se vratili bez medalja.\nKik boks savez Srbije nastao je 1992 godine. Savez je registrovan kao "Savez kick boxing klubova Srbije" kod Ministarstva unutrašnjih poslova Republike Srbije 27.03.1992. pod rednim brojem 212 - 1 - 13 / 92. Prva preregistracija saveza urađena je 07.10.1998. kada je savez registrovan u Ministarstvu za omladinu i sport Republike Srbije pod rednim brojem 661 - 02 - 010004 / 1998 - 03. Predsednik saveza je bio Božidar Tadić. Druga preregistracija i promena naziva urađena je 30.01.2004. Rešenjem broj 661 - 02 - 1126 / 2003 - 11 Ministarstva prosvete i sporta Republike Srbije savez menja naziv u "Kik boks savez Srbije". Predsednik postaje Borislav Pelević koji se na tom mestu i danas nalazi.\nU okviru Kik boks saveza Srbije postoje i Kik boks savez Vojvodine, Kik boks savez Centralne Srbije i Kik boks savez Beograda. Kik boks savez Srbije broji 95 registrovanih, aktivnih klubova na teritoriji republike Srbije u kojima vežba više od 10.000 vežbača. Kik boks savez ima preko 5.000 registrovanih takmičari koji su bili ili su još uvek aktivni u takmičarskom pogledu. Sve ovo čini izuzetnu bazu za vrhunske rezultate koje naši takmičari postižu na međunarodnoj sceni. Naši borci su već više od decenije u samom vrhu svetskog kik boksa. Do sad je osvojeno više od 500 medalja na međunarodnim prvenstvima od čega 26 zlatnih, 29 srebrnih i 77 bronzane na Svetskim prvenstvima kao i 24 zlatne, 32 srebrne i 59 bronzanih na prvenstvima Evrope.\nKik boks savez Srbije je do sada uspešno organizovao veliki broj međunarodnih prvenstava od kojih su svakako najznačajnija dva Prvenstva sveta za seniore (2001. i 2007.), kao i Prvenstvo sveta za kadete i juniore (2010.) koje je bilo najmasovnije prvenstvo do sada u istoriji Svetske kik boks federacije (WAKO). Na ovom prvenstvu je učestvovalo 1.559 takmičara iz 54 zemlje. Osim ovih Prvenstava Kik boks savez Srbije svake godine organizuje Svetski kup pod nazivom "Serbia open" u disciplini K1.


Krizni štab Kantona Sarajevo donio Naredbu sa restriktivnijim mjerama! - Monokl.online / NEWS MAGAZINE\nHomeBiHKrizni štab Kantona Sarajevo donio Naredbu sa restriktivnijim mjerama!\nVlada Federacije BiH jučer je proglasila stanje nesreće uzrokovane pojavom koronavirusa na području Federacije Bosne i Hercegovine. Shodno toj odluci, a radi provođenja mjera zaštite i spašavanja ljudi na ugroženom području, Vlada FBiH određuje da […]\nJutarnji presjek: U Sarajevu novih 29 slučajeva\nPrema podacima Zavoda za javno zdravstvo Kantona Sarajevo, u protekla 24 sata potvrđeno je 29 novih slučajeva zaraze koronavirusom u Kantonu Sarajevo. Kod četiri osobe, zaražene ranije, retestiranjem je potvrđeno ponovno prisustvo ovog virusa. Obrađeni su […]


DOBRA VEST: Instalirane sigurnosne kamere kod vrtića na Bagljašu\nVrtić "Bajka" (Foto: Predškolska ustanova Zrenjanin)\nNa ogradi koja okružuje sva tri dečja vrtića na Bagljašu – „Bambi“, „Bajka“ i „Crvenkapa“, konačno je postavljena kapija i instalirane su sigurnosne kamere. Takođe, na kapiji sada stoji i tabla na kojoj je upozorenje da je nakon isteka radnog vremena zabranjen ulaz u dvorište vrtića.\n– Za stanovnike Bagljaša koji imaju mališane u vrtićima ovo je veliko olakšanje – kaže Marija Janković, sekretarka Mesne zajednice „Veljko Vlahović“. – Dvorište je bilo mesto na kom su se sakupljali razni ljudi, tu se pilo, a ko zna koliko puta smo pronalazili upotrebljene špriceve. Sada je konačno sve ograđeno, tu su i kamere i tabla sa upozorenjem, tako da na dojavu da nekog ima posle radnog vremena, interveniše i policija, ističe Janković.\nDa vrtići postanu bezbednije mesto inicirali su građani Bagljaša pre više od godinu dana. Kako nadležni nisu reagovali, građani, okupljeni u više udruženja, uzeli su stvar u svoje ruke, napravili kapiju, postavili kamere i obaveštenja.\n– Inicijativu je pokrenulo Udruženje „Bagljaš u pokretu“, prikupili smo potpise više od 2.500 građana, ali na kraju smo morali sami – kaže Milan Tatić iz pomenutog udruženja. – Pridružili su nam se i Udruženje penzionera, Udruženje invalida rada Bagljaš, Asoscijacija za razvoj, Asocijacija žena Bagljaš i Udruženje žena grada Zrenjanina, naravno i pojedinci, i mi smo našu ideju realizovali na radost i dece i njihovih roditelja, ali i zaposlenih u vrtiću, ističe Tatić.\nTagovi"Crvenkapa" Bagljaš bajka Bambi vrtići\nPredložena smena čelnih ljudi Elektrodistribucije u Zrenjaninu!\nOtklonjen problem sa kišnom kanalizacijom na glavnom trgu


U KS su opozicija pa predlažu u USK su vlast i šute? Narod i pravda predlaže smanjenje plata članovima Vlade KS i ukidanje toplog obroka - TK PORTAL\nU KS su opozicija pa predlažu u USK su vlast i šute? Narod i pravda predlaže smanjenje plata članovima Vlade KS i ukidanje toplog obroka\n“Predložili smo smanjenje plata članovima Vlade KS i Skupštine KS, ukidanje toplog obroka svima koji ne rade zbog trenutnog stanja, smanjenje plata u javnom sektoru. Dodatne mjere za privredu, formiranje fonda za pomoć privredi, snažnu stimulaciju proljetne sjetve, moratorij na plaćanje svih parafiskalnih nameta firmama koje su ugrožene, odgoda plaćanja zakupa korisnicima prostora.\nHitnu nabavku opreme u zdravstvu, testova, respiratora, maski, zaštitnih odijela te uključivanje privatnog sektora u proces testiranja”, naveo je predsjednik Naroda i pravde Elmedin Konaković.\nIzetbegović o brisanju “legitimnog predstavljanja”: Označeni blokatori BiH\nKakvo nas vrijeme očekuje naredna tri dana\nSARAJEVO PAMTI: Stani i pogledaj, naselje Grbavica bogatije za mural Jove Divjaka\nGlasno odjeknuo: Trenutak snažnog potresa u Zagrebu\nNa GP Orašje uhapšen sanitarni inspektor: Osumnjičen da je bez kontrole pustio dvojicu državljana da uđu u BiH


Samit fotografa eks Jugoslavije od 6. oktobra u LKC-u - JuGmedia\nNa otvaranju 11. Samita fotografa eks Jugoslavije, 6. oktobra u 20 sati u Leskovačkom kulturnom centru, biće uručena nagrada „Tomin šešir“ ovogodišnjem laureatu Branimiru Ritonji, jednom od najeminentnijih slovenačkih fotografa koji će se predstaviti i samostalnom izložbom. Ovo prestižno priznanje, nazvano tako po doajenu jugoslovenske i srpske novinske fotografije Tomislavu Peterneku, dodeljuje Foto klub „Leskovac“ za doprinos razvoju fotografije i međunarodne saradnje.\nNarednog dana, 7. oktobra u 19 časova u Narodnom muzeju, biće otvorena samostalna izložba jednog od najuglednijih srpskih fotografa, profesora fotografije na Fakultetu primenjenih umetnosti u Beogradu Branimira Karanovića, koji će potom održati predavanje.\nUz samostalne, okosnicu programa čine i dve kolektivne izložbe, izbor foto klubova i nacionalnih udruženja sa prostora nekadašnje Jugoslavije i fotografije nastale na prethodnim okupljanjima. Do kraja manifestacije, 10. oktobra, više od 35 fotografa iz zemlje i regiona učestvovaće u radionicama, pratiće predavanja, promocije i zabeležiti znamenitosti našeg grada i okoline i lepote Stare planine.\nOrganizatori su Foto klub „Leskovac i Leskovački kulturni centar, pod pokroviteljstvom lokalne samouprave.


Na teritoriji Rasinskog okruga preduzete mere zaštite od eventualnih poplava | RTK\nNa teritoriji Rasinskog okruga preduzete mere zaštite od eventualnih poplava\nObjavljeno: utorak, 14. maj 2019.\nNa teritoriji Rasinskog Upravnog okruga preduzete su mere za sprečavanje svih eventualija koje su moguće na osnovu iskustva iz 2014. godine kada je i Rasinski okrug bio delimično poplavljen-saopštio je komandant Okružnog štaba za vanredne situacije i načelnik Rasinskog okruga Branislav Vesić.\nZa sada preduzete mere su dovoljne i ne postoji veći rizik. Kada vodostaj na reci dostigne propisanu granicu (koja je određena za svaki rečni sektor) i ima tendenciju daljeg porasta proglašava se redovna odbrana od poplava.\nNju proglašava nadležni vodoprivredni centar i ona podrazumeva neprekidno osmatranje i praćenje stanja odbrambenih nasipa i objekata.\nDo kraja dana i u toku noći očekuje se da ukupna količina padavina bude od 20 do 40 milimetara po metru kvadratnom, a lokalno i do 60 milimetara. Svi vodotokovi u okrugu su pod monitoringom 24 sata i uvedena su i pasivna dežurstva na terenu.\nNa teritoriji Srbije u pripravnosti je 3000 pripadnika specijalnih-vatrogasnih jedinica spasilaca koji će priskočiti u pomoć ako za to bude potrebe. U akcije će se uključiti i pripadnici Vojske Srbije.\nNa teritoriji Srbije spremno je 9 posebnih jedinica spasilaca nad vodom i pod vodom na teritoriji Rasinskog okruga spremna je jedna grupa od 150 spasilaca. Štabovi za vanredne situacije svih lokalnih samouprava u okrugu su u stalnoj komunikaciji i svi privredni subjekti su spremni da deluju ukoliko bude bilo potrebe.\nPrethodno : Lazar Vanić osvajač pehara Šarengraskog kupa za 2019. godinu\nSledeće : Pucnjava u centru Brusa


Srbija i Rusija imaju viševekovne, utemeljene i prijateljske odnose\nGovor prvog potpredsednika Vlade Srbije i ministra spoljnih poslova Ivice Dačića u Srpskoj akademiji nauka na međunarodnom skupu „Srpsko-ruski odnosi u epohi krupnih političkih promena (kraj 18 – 20. veka)":\nPoznata je činjenica, koja budi osećaj ponosa, da Republika Srbija i Rusija imaju viševekovne, čvrsto utemeljene i izrazito prijateljske odnose. Upravo smo prošle godine proslavili 180-godišnjicu uspostavljanja diplomatskih odnosa. Istorija naših naroda pamti i više od toga! Ona ne zaboravlja davno razvijene i duhovno bliske veze, koje su oduvek podrazumevale postojanje spremnosti da jedni drugima pomognemo u vremenima kada je bilo najteže.\nPeriod od kraja 18. veka do kraja 20. veka predstavlja izuzetno dinamično istorijsko razdoblje prepuno krupnih političkih, socijalnih, kulturnih i geopolitičkih promena. To je ujedno i epoha obnove i razvoja srpske državnosti i u tom procesu je Rusija, sa podrškom koju nam je uvek pružala, odigrala veoma značajnu ulogu. Naše države i pripadnici srpskog naroda su sa svoje strane, u teškim trenucima za Rusiju, kojih je takođe bilo u datom periodu, dali svoj doprinos i pružali pomoć bratskoj zemlji.\nPosebno značajnu ulogu u opstajanju srpskog naroda i srpske kulture Rusija je na sebe uzela posle dve velike seobe Srba u 17. i 18. veku. Još u vreme cara Petra Velikog, jedan deo Srba se naselio u Rusiji, među kojima je bio i Slava Vladislavić Raguzinski, diplomata u službi Petra Velikog. Seoba Srba u Carsku Rusiju je otvorila vrata za srpske iseljenike među kojima su mnogi ostavili neizbrisiv trag u ruskoj istoriji, kao što su generali Mihajlo Andrejević Miloradović, Djorđe Arsenijević Emanuil, Jovan Jegorović Šević, Nikola Ivanović de Preradović, general Simeon Gavrilović Zorić i druge istaknute vojskovođe. Većina njih je učestvovalo u Otadzbinskom ratu 1812. godine koji je bio sudbonosan za Rusiju i u Borodinskoj bici, u kojoj su ruske carske snage porazile Napoleonovu vojsku.\nRusija je odigrala veliku ulogu početkom 19. veka u procesu oslobođenja od turske vlasti i obnavljanju srpske države. Pomagala je u učvršćivanju rezultata Prvog i Drugog srpskog ustanka, posebno nakon Jedrenskog mira, kojim je okončan rusko-turski rat 1828-29. godine, i kojim je data autonomija za zemlje oslobođene u toku Prvog srpskog ustanka. Ostvarivanje ovog cilja omogućila je politika cara Nikolaja i pomoć Rusije u sticanju srpske državnosti, formiranju ustavnih osnova i stvaranju spremne vojske koja je doprinela konačnom oslobođenju srpskih teritorija. Vreme izgradnje srpske državnosti tadašnje srpske kneževine poklopilo se sa otvaranjem ruskog konzulata u Srbiji, 1838. godine, koje je predstavljao obnavljanje veza između dva naroda i dve države u punom kapacitetu.\nU vreme Velike istočne krize (1875-1878), Rusija je u skladu sa svojim interesima podržala oslobodilačke težnje srpskog naroda. Ruska država je vojnički i materijalno pomagala srpski narod tokom oslobodilačkih ratova 1876-78. i mnogi od ruskih dobrovoljaca, predvođenih generalom Mihajlom Čarnjajevim, su i svoje živote ugradili u temelje nove srpske slobode, među kojima i čuveni pukovnik Nikolaj Nikolajevič Rajevski.\nImao sam tu čast i zadovoljstvo da u aprilu ove godine boravim u Moskvi, gde smo obeležili 140. godina od otvaranja Poslanstva Kneževine Srbije u Sankt Peterburgu, koje je došlo u jednom od prelomnih trenutaka u istoriji srpske diplomatije, nakon sticanja državne nezavisnosti na Berlinskom kongresu i prioritetne potrebe rešavanja sudbine srpskog naroda u Staroj Srbiji i Makedoniji, tada pod osmanskom vlašću.\nU 20. veku u dva svetska rata, međusobna podrška i borba na istim stranama, uz ogromne ljudske i materijalne gubitke, dodatno učvršćuju veze srpskog i ruskog naroda. Podsetio bih i na veliku solidarnost i iskrenu i bratsku podršku koju je pokazala Carska Rusija na čelu sa Nikolajem Romanovim početkom 20. veka, koji je odlučno stao u odbranu srpskog naroda u jednom od najtežih trenutaka u svojoj istoriji u momentu kada je 1914. godine Austrougarska napala Srbiju i kada je Rusija ušla u rat. Odlučan zahtev ruskog cara Nikolaja Romanova saveznicima da se nakon povlačenja preko Albanije srpska vojska preveze do Grčke je doprineo spašavanju velikog broja iznemoglih i ranjenih srpskih vojnika.\nNakon Oktobarske revolucije 1917. godine i tragičnih događaja iz građanskog rata, Srbija je prihvatila na desetine hiljada ruskih emigranata koji su značajno doprineli razvoju srpske privrede, nauke, kulture i umetnosti. Posebno mesto zauzima čuveni arhitekta Nikolaj Petrovič Krasnov čije je jedno od najznačajnijih dela i zgrada u kojoj je danas smešteno Ministarstvo spoljnih poslova RS. Ne smemo zaboraviti ni na vladiku Antonija Hrapovickog, ni na vizantologa Georgija Ostrogorskog, kao ni na balerinu Ninu Kirsanovu.\nSrbi i Rusi su se i u Drugom svetskom ratu borili na istoj strani, a mi veliku zahvalnost dugujemo ruskim vojnicima sa kojima smo zajedno oslobađali našu zemlju. Uskoro ćemo obeležiti 75. godišnjicu oslobođenja Beograda, 20. oktobra 1944. godine, koju ćemo proslaviti zajedno sa našim ruskim prijateljima i saveznicima u borbi protiv fašizma, a posebnu čast nam predstavlja dolazak na proslavu ruskog premijera Dmitrija Medvedeva.\nNakon drugog svetskog rata, čak i u vreme ideoloških razmimoilaženja, bliskost i podrška dva naroda ostali su neraskidivi.\nU toku 90-tih godina prošlog veka, veoma teških za srpski narod, protkanih ratovima i sankcijama, ruski narod nam je pružao podršku i solidarisao se sa nama, a od početka ovog veka sa jačanjem ruske države, ta podrška je došla do punog izražaja. Povodom NATO agresije protiv SRJ, koja se desila na izmaku 20. veka, Rusija se solidarisala sa srpskim narodom i odlučno osudila taj akt, nazivajući je operacijom protiv suverene države.\nDanas su odnosi Republike Srbije i Ruske Federacije na istorijski najvišem nivou i odlikuju se dinamičnom saradnjom na svim poljima i međusobnom podrškom i razumevanjem. Posebno smo zahvalni Rusiji na čvrstoj i doslednoj podršci teritorijalnom integritetu i suverenitetu Srbije i naporima da pitanje Kosova i Metohije rešimo mirnim i diplomatskim sredstvima.\nVerni velikim idejama i zavetima naših predaka gradimo novu etapu naših odnosa zasnovanih na strateškom partnerstvu naših država.\nŽivela Srbija! Živela Rusija!"


Eklston razočaran u dvojicu šampiona - AutoPortal.rs\nHome > Auto sport > Formula 1 > Eklston razočaran u dvojicu šampiona\nOvogodišnja sezona Formule 1 ostaće upamćena po neverovatnoj dominaciji Mercedesa i nekolicini mladih vozača koji su pokazali svoj potencijal. Neki od bivših šampiona se nisu proslavili i to je zasmetalo i prvom čoveku Formule 1.\nBerni Eklston se po završetku F1 sezone 2014. zahvalio timu "Mercedes" jer je, kako on kaže, "spasao šampionat očajne sezone". Obzirom da pored Nemaca niko drugi nije mogao da dođe do izražaja Eklston tvrdi da je razočaran stavom koji su pokazali Fetel i Alonso.\n"Ja sam veliki poštovalac rada Sebastijana Fetela ali sam malo razočaran zbog njegovog ponašanja i stavom koji je zauzeo tokom sezone. Mislim da se po tom pitanju malo promenio," prokomentarisao je Britanac.\nVrhovni čovek Formule 1 je pohvalio način na koji je Danijel Rikardo odvezao sezonu, ali nije propustio priliku ni da se osvrne na učinak još jednog bivšeg šampiona, za kojeg je takođe imao reči kritike.\n"Ferrari je razočarao sve, nekako su bili pogubljeni čitave sezone. Fernando se u mnogome ponašao kao i Sebastijan, negde na polovini šampionata. Tako da sam i njegovim ponašanjem i stavom malo razočaran," rekao je Eklston.\nVidećemo da li će ova dvojica vozača uspeti da dođu do boljih rezultata naredne sezone. Obojica su promenila timove, što je uvek riziki. Ostaje nam da čekamo 2015. i vidimo ko je izabrao bolje.


DODIK: Srbi nikada neće dozvoliti uništenje RS i prekrajanje Dejtona - Naša Borba\nSrbi imaju dve države – Srbiju i Republiku Srpsku, poručio je danas u Donjoj Gradini srpski član Predsedništva BiH Milorad Dodik i istakao da Srbi nikada neće dozvoliti uništenje Republike Srpske i prekrajanje Dejtonskog mirovnog sporazuma.\n„I danas ovde zločin nad Srbima ne zove se genocidom, hoće da kažu da je to normalno da se desi… Mnogi ovde koji su proveli mesece očekivali su smrt kao olakšanje”, naveo je Dodik, prenosi Tanjug.\nPrethodni tekstRADNICI SE DIGLI: Dosta im je kapitalizma i lopova na vlasti! Potukli se sa policijom u Parizu!\nSledeći tekstPAPA FRANJA: Sukob u Ukrajini je regresija čovečanstva koja me tera da patim i plačem!\nDODIK: Srbi nikada neće dozvoliti uništenje RS i prekrajanje Dejtona - OPOZICIJA Na Jednom Mestu 2 maja, 2022 At 3:24 pm\n[…] DODIK: Srbi nikada neće dozvoliti uništenje RS i prekrajanje Dejtona se pojavljuje prvo na Naša […]


Koha: UNMIK neće dozvoliti srpske lokalne izbore\nŠef UNMIK-a Farid Zarif preneće Beogradu stav da ne može da organizuje lokalne izbore 6. maja na Kosovu, jer je to u suprotnosti sa Rezolucijom 1244 SB UN, piše danas prištinski dnevnik Koha ditore.\nNe navodeći izvore, dnevnik, međutim, navodi da strane diplomate podržavaju ideju da OEBS pomogne u održavanju parlamentarnih izbora Srbije, po principu dvojnog državljanstva.\nKoha navodi da će objašnjenje UNMIK-a vlasti u Beogradu iskoristiti kao objašnjenje za odustajanje od održavanja lokalnih izbora koje je raspisala predsednica Skupštine Srbije.\nMeđutim, predsednik Srbije Boris Tadić zatražiće od UNMIK-a i OEBS-a da na Kosovu 6. maja budu održani parlamentarni izbori, piše dnevnik.\nKosovske vlasti najavile su da će, ako treba i silom sprečiti održavanje srpskih izbora na Kosovu.\nBeograd je najavio da će tražiti pomoć međunarodnih misija na Kosovu kako bi izbori 6. maja bili sprovedeni.


Predstavljanje Beograda na ITB 2016 - TU Magazin\nPredstavljanje Beograda na ITB 2016\nBy redakcija on\t Mar 11, 2016 TURIZAM, VESTI\nNa jubilarnom, pedesetom sajmu turizma u Berlinu, više od 180 zemalja i 10 hiljada učesnika predstavilo je turističku ponudu u godini opterećenoj regionalnim sukobima i emigrantskom krizom. Srbija i Beograd, međutim neopterećeni pitanjima stabilnosti i bezbednosti promovisali su ponudu, kada je Beograd u pitanju, kratkih gradskih odmora, manifestacija i regionalne kampanje.\nNa konferenciji za novinare, v.d direktora TOB-a, Miodrag Popović, predstavio je vizuelno rešenje i slogan za ovogodišnju promotivnu kampanju #GoBelgrade. Na značajno većem broju sastanaka u odnosu na prošlogodišnji sajam u Berlinu, dogovoreni su dolasci i otvaranja novih tržišta poput Indije i Poljske, a dogovoren je nastup Beograda i naše ponude u okviru Božićnih praznika u Budimpešti. Zahvaljujući saradnji sa Svetskom federacijom gradova iz Kine, Beograd se prvi put pojavio i kao destinacija za kinesko tržište. Takođe dogovorena je i obnova saradnje sa poznatim francuskim izdavačem turističkih vodiča.


Nemačka traži ljude iz Srbije za ova radna mesta - pogledajte uslove\nNacionalna služba za zapošljavanje (NSZ), u saradnji sa Nemačkom organizacijom za međunarodnu saradnju (GIZ) i Centralom za rad i posredovanje sa strancima Nemačke savezne agencije za rad (ZAV), objavila je peti konkurs za zapošljavanje većeg broja srpskih medicinskih sestara i tehničara u Nemačkoj.\nPročitajte VELIKI VODIČ KlikDoPosla kako do posla u Nemačkoj sa linkovima i savetima!\nUslovi za konkurisanje su: minimum završena srednja medicinska škola, obrazovni profil medicinska sestra/tehničar ili pedijatrijska sestra/tehničar, položen stručni ispit za medicinsku sestru/tehničara, odnosno pedijatrijsku sestru/tehničara, poznavanje nemačkog jezika na minimum A2 nivou i da kandidati nisu duže od tri godine van struke. Obezbeđena je pomoć u jezičkoj i stručnoj pripremi, posredovanju pri zaključivanju radnog odnosa pod istim uslovima kao za osobe koje već rade u Nemačkoj, kao i u praćenju odlaska i pri integraciji u Nemačkoj.\nSvi prijavljeni kandidati koji ispunjavaju uslove konkursa biće pozvani na razgovor sa predstavnicima odeljenja ZAV, na kojem se utvrđuju stručne, lične i jezičke kvalifikacije kandidata. U slučaju pozitivnog ishoda razgovora, kandidati će biti pozvani da učestvuju u projektu u cilju sticanja daljih kvalifikacija (B1 sertifikat Gete instituta) i stručne pripreme, posredovanja pri zapošljavanju, uz obavezu da će ukoliko dođe do zapošljavanja nostrifikovati diplomu u Nemačkoj.\nIzvor/ autor: 24sata.rs / P.D


Vukosavljević direktorki Uneska: Zaštitite baštinu na KiM\nTanjug 12. juna 2019. 16:17\nBEOGRAD – Ministar kulture i informisanja Vladan Vukosavljević uputio je pismo generalnoj direktorki Uneska Odri Azule sa molbom da pruži nedvosmislenu zaštitu srpske kulturne baštine na Kosovu i Metohiji i reaguje u skladu sa visokim principima i preporukama organizacije na čijem je čelu, a povodom falsifikovanja istine vezane za srpsku pravoslavnu Crkvu Svetog Nikole u Novom Brdu.\nVukosavljević je pisao Azule povodom učestalih pokušaja otimanja značajnih tekovina srpske kulture i ključnih delova srpske kulturne baštine Kosovu i Metohiji, koje se, kako je naveo, ponovilo u slučaju Crkve Svetog Nikole, podsetivši na Konvenciju o zaštiti svetske kulturne i prirodne baštine, čiji je Srbija potpisnik.\nIzrazivši veliku zebnju i zabrinutost u vezi sa stanjem srpskog kulturnog nasleđa na Kosovu i Metohiji, Vukosavljević je naglasio da je u slučaju Crkve Svetog Nikole reč o flagrantnom kršenju svih međunarodnih kodeksa.\n„Permanentni napadi na srpske spomenike, kao i falsifikovanje istorije na ovom području, posebno od momenta jednostranog proglašenja nezavisnosti Kosova (2008), sada su evoluirali u otimanje i prisvajanje kulturnog i verskog nasleđa Srba na ovom prostoru“, upozorio je ministar.\nOn u pismu navodi da je reč o arheološkim ostacima srednjovekovnog grada Novo Brdo i monumentalne katedralne srpske pravoslavne crkve, nekadašnjeg sabornog hrama novobrdskih i gračaničkih episkopa.\nVukosavljević je upoznao Azule sa činjenicom da ovaj hram datira iz sredine 14. veka, da je građen u romaničkom stilu kao i druge velike srpske zadužbine iz tog vremena, i da je do pada pod osmansku vlast bio je glavno bogoslužbeno mesto.\n„Kosovski arheološki institut izveo je, uz podršku Ambasade SR Nemačke u Prištini, radove na rekonstrukciji upravo ovog sakralnog lokaliteta, nazvavši ga novim imenom kao – „obnova katedrale u Artani“ i tretirajući ga kao rimokatoličku katedralu, o čemu govore albanski i kosovski mediji, ali i zvaničnici (Ramuš Haradinaj, Priština)“, naveo je Vukosavljević.\nNovo Brdo je, inače, podseća, zaštićeno kao spomenik kulture od februara 1948. i kategorisano kao spomenik kulture od izuzetnog značaja za Srbiju 1990. godine te upisano u Centralni registar nepokretnih kulturnih dobara Srbije.\nSrednjovekovni grad Novo Brdo predstavlja, ističe Vukosavljević, jedan od lokaliteta koji prema „kosovskom“ Zakonu o specijalnim zaštićenim zonama podleže posebnoj proceduri, prema kojoj se, za svaku sličnu aktivnost, osim od kosovskih institucija mora tražiti i stav Saveta za sprovođenje i nadgledanje, čiji je član Srpska pravoslavna crkva, ali, napominje, to telo nije konsultovano u vezi sa projektom Kosovskog arheološkog instituta.\nVukosavljević je podsetio Azule i da Unesko od 2014. godine sprovodi projekat „Revitalizacija tvrđave Novo Brdo“ sa ciljem da oživljavanje ovog spomenika kulture kroz istraživanje, konzervaciju i restauraciju doprinese ukupnom društveno-ekonomskom razvoju opštine i podizanju svesti o značaju kulturnog nasleđa.\nProjekat je finansirala Evropska unija, a sprovodio Unesko u saradnji sa Unmikom, i razvijan je kao deo krovnog programa Evropske unije „Ravnomerni regionalni razvoj“, dok Srbija planira da se uključi u njegovu realizaciju.\nZnačajno svedočanstvo o dosadašnjim obimnim istraživanjima Novog Brda, sa citiranim istorijskim i arheološkim izvorima i fotografski dokumentovanim elementima plastike koji jasno ukazuju na poreklo i stil ovog hrama, predstavljeni su u monografiji „Crkva Sv.Nikole – Katedrala Novog Brda“ eminentnih arheologa Marka Popovića i Igora Bjelića, koji su bili angažovani u svojstvu naučnog i konzervatorskog savetnika.\nVukosavljević je ponovio da je Kosovo i Metohija, shodno odredbama Rezolucije Saveta bezbednosti Ujedinjenih nacija 1244 (1999) u sastavu Republike Srbije, kao značajno sedište kulturnog i sakralnog nasleđa najviše kategorije, na kome se nalazi preko 1.300 crkava, manastira, džamija, arheoloških lokaliteta i prostornih celina, a koji čine deo bogatog kulturnog nasleđa Srbije te se nalazi pod upravom Ujedinjenih nacija.\n„U iskrenom uverenju da će Vaša reakcija biti promptna i nedvosmislena, stojim na raspolaganju i za sve druge detalje ovog vandalskog čina“, napisao je Vukosavljević.


Portparol Evropske komisije Adalbert Janc je za naš list istakao da je stav EK vrlo jasno izražen u izveštaju koji je objavljen početkom avgusta.\n- U izveštaju se zaključuje da sve zainteresovane zemlje nastavljaju da ispunjavaju uslove za liberalizaciju viznog režima i napreduju u ispunjavanju prošlogodišnjih preporuka - rekao nam je Janc.\nU isto vreme, podseća da se u ovom dokumentu ističu i oblasti u kojima su potrebni dalji napori svake zemlje, ali i dodaje:\n- U izveštaju se takođe navodi da kretanje bez viza nastavlja da donosi pozitivne ekonomske, socijalne i kulturne koristi državama članicama EU i zemljama partnerima.\nKonačnu reč, ipak, daju zemlje članice, a neke od njih imaju tvrđe stavove, pa s vremena na vreme daju primedbe koje su, u ovom stadijumu, ipak, daleko od eventualne realizacije.\n- Nismo u mogućnosti da komentarišemo bilo kakve navodne procurele dokumente ili stavove država članica tokom rasprava na tehničkom nivou u Evropskom savetu - kaže naš sagovornik.\nPodsetimo, u nekim zapadnim medijima pojavile su se spekulacije da bi ponovo mogli da nam nametnu vize zbog nezakonitih prebivališta i neosnovanih zahteva za azil. Prema navodnom internom dokumentu EU, Srbija i Albanija su svrstane među deset najproblematičnih zemalja, zbog čega Nemačka smatra da bi EK trebalo da podseti da je pokretanje mehanizma za supsenziju bezviznog režima realna opcija.


U poslednja 24 časa u Bosni i Hercegovini su registrovane 222 novozaražene osobe. Od tog broja 143 je u Federaciji BiH, a 79 u Republici Srpskoj.\nNovi slučajevi registrovani su svim kantonimau Federacije BiH.\nZaključno sa današnjim danom, u Federaciji BiH oporavljeno je 5.566 pacijenata (178 od juče), dok je trenutno aktivan 3.271 slučaj pozitivan na SARS-CoV-2.\nZavodu za javno zdravstvo Federacije BiH prijavljena su 3 smrtna ishoda. Preminuli su muškarac i žena iz Živinica, te žena iz Sarajeva.\nU poslednja 24 časa Institutu za javno zdravstvo Republike Srpske prijavljena su dva smrtna slučaja, a virus je potvrđen kod još 79 osoba.\nKada je reč o novoobolelima u pitanju je 40 muških i 39 žеnskе оsоbе, оd kојih је 11 mlаđе, 47 srеdnjе i 21 оsоba stаriје živоtnе dоbi.\nU BiH na virus pozitivne 3.174 osobe, oporavilo se 1.212 ljudi\nU Srpskoj još 53 novozaražene osobe korona virusom\nGrađani Žepča se na društvenim mrežama opraštaju od svoje 17-godišnje sugrađanke, koja je poginula u Zavidovićima nesrećnim slučajem vozeći bicikl.\nKorona virus potvrđen kod 66 dece predškolskog i školskog uzrasta u Srpskoj\nKorona virus do sada je potvrđen kod 66 dece predškolskog i školskog uzrasta u Srpskoj, potvrdili su iz Instituta za javno zdravstvo RS.\nNa poziv policije, HGSS Mostar sinoć je u 21 čas pokrenuo akciju spasavanja mlađe ženske osobe koja je, kako su naveli, zatražila pomoć iz kanjona Podružje kod Mostara, piše Fena.\nOdređen pritvor devetorici uhapšenih Srba osumnjičenim za zločin protiv čovečnosti\nSud BiH odredio je jednomesečni pritvor osumnjičenima za zločin protiv čovečnosti u Novoseocima u Opštini Sokolac 1992. godine.\nMrkonjićki biznismen širi imperiju: Mladen Milanović Kaja postao većinski vlasnik “Čistoće”\nBanjalučka „Tržnica“, koja je u vlasništvu biznismena Mladena Milanovića Kaje, postala je većinski vlasnik komunalnog preduzeća „Čistoća“.\nMeđusobne optužbe i prepucavanja na relaciji dvojice najviših funkcionera iz sudske i izvršne vlasti u Bosni i Hercegovini, koje su građani imali priliku da čuju u sredu, po ko zna koji put potvrdilo je da se pravosuđe i političari ove zemlje nalaze u dubokom mulju.


Poziv poljoprivrednicima da se uključe u Zadruge – PoljoMagazin\nPredsednik opštine Gračanica Srđan Popović razgovarao je večeras sa poljoprivrednicima iz te lokalne zajednice o mogućnostima unapređenja poljoprivrede i podrške razgovarao je večeras sa poljoprivrednicima sa teritorije lokalne samouprave o mogućnostima unapređenja te grane, planovima i merama podrške u ovoj godini.\n“Ulaganje u poljoprivredu je ulaganje u razvoj i zato moramo ozbiljnije da radimo ukoliko želimo da napredujemo. Moramo da privučemo investitore i donacije. Uskoro ćemo izaći sa opštinskom strategijom”, kazao je Popović, saopšteno je iz gračaničke opštine.\nPopović je poljoprivrednicima poručio da bi trebalo da se uključe u rad Zemljoradničke zadruge i konstatovao da u toj opštini postoje vredni domaćini i pošteni ljudi koji, kako je rekao, hoće da žive od svog rada


Biro za strateško planiranje obavlja poslove strateškog planiranja, strateške analize, koordinacije reformskih projekata i institucionalne izgradnje Ministarstva unutrašnjih poslova. Ima zadatak da usmerava, prati i koordinira reformske procese u svim oblastima rada Ministarstva i sagledava stanje i položaj Ministarstva kao celine.\nStrateško planiranje je proces kojim bi objektivno trebalo utvrditi poziciju Ministarstva u ovom trenutku, definisati ciljeve koje želimo da postignemo, kao i korake koje bi trebalo preduzeti da bi se ovi ciljevi ostvarili. Biro vrši analizu postojećeg stanja, postavljanje strategijskih pravaca i ciljeva, definiše strategije koje bi trebalo implementirati i stratešku kontrolu i upravljanje.\nZakonom o policiji propisano je da Ministarstvo usvoji dokument "Strateški plan policije". Pravilnim planiranjem i definisanjem mogu se identifikovati grupe poslova, podeliti zaduženja i funkcionalno povezati organizacione jedinice u cilju što efikasnije komunikacije i koordiniranja svih aktivnosti. Mnogi procesi se mogu staviti pod kontrolu i izbeći nepravovremeno reagovanje, bespotreban rad i angažovanje radnika i nepovoljni rezultati. S obzirom da se u Ministarstvu unutrašnjih poslova obavljaju operativni i strateški poslovi, samo sistematski usklađenim obavljanjem ovih poslova, Ministarstvo kao celina može da postigne još bolje rezultate.\nDa bi dokumenti strategije bili razumljivi i prihvaćeni od korisnika, u Birou za strateško planiranje radi idabran tim ljudi koji imaju radno iskustvo iz različitih oblasti rada Ministarstva, jer su im znanja o poslovima određene linije rada neophodna, kao i veština pisanja projekata i sposobnost dobre komunikacije.\nŠef Biroa za strateško planiranje u Kabinetu ministra je Aleksandra Stojanović\nTelefon 011/ 3131719\nElektronska adresa: stratesko.planiranje@mup.gov.rs


36. sednica Odbora za ljudska i manjinska prava i ravnopravnost polova\nNa sednici od 27. novembra, članovi Odbora za ljudska i manjinska prava i ravnopravnost polova upoznali su se sa „Zrenjaninskim modelom“ u borbi protiv nasilja u porodici.\nOtvarajući sednicu, predsednik Odbora Meho Omerović podsetio je da se 25. novembra obeležava Međunarodni dan borbe protiv nasilja nad ženama i u porodici, kada počinje i 16 dana aktivizma u ovoj borbi. On je istakao da se ovim problemom Odbor u kontinuitetu bavio do sada, kao i da je u 2015. godini 36 žena stradalo kao žrtva porodičnog nasilja, što je podatak koji treba da zabrine i upozori sve institucije koje treba da se bore protiv nasilja nad ženama i u porodici. Zrenjaninski model u borbi protiv nasilja u porodici povezuje na pravi način četiri institucije u ovoj borbi, a to su centar za socijalni rad, policija, tužilaštvo i pravosuđe, što treba da bude putokaz drugima kako institucije treba da rade, zaključio je Omerović.\n„Zrenjaninski model“ u borbi protiv nasilja u porodici predstavili su Slobodan Josimović, zamenik javnog tužioca iz Višeg javnog tužilaštva u Novom Sadu i Mladen Vujin, zamenik tužioca u Osnovnom javnom tužilaštvu u Zrenjaninu.\nSednica je počela minutom ćutanja i odavanjem pošte poslednjoj žrtvi porodičnog nasilja u Zrenjaninu, a koje se dogodilo na Međunarodni dan borbe protiv nasilja nad ženama i u porodici, kao i drugim žrtvama nasilja u porodici.\nU kraćoj prezentaciji predstavljeni su normativni okvir za saradnju centra za socijalni rad, policije, tužilaštva i pravosuđa, principi i model te saradnje.\nNakon prezentacije otvoren je dijalog u kome su predstavnici drugih institucija sa teritorije Zrenjanina, ali i drugih opština, predstavili svoja iskustva, ali i probleme sa kojima se suočavaju u borbi protiv nasilja u porodici.\nPredsednik Odbora Meho Omerović istakao je da će Odbor, na nekoj od narednih sednica, a na osnovu svega što se danas čulo, doneti odgovarajuće zaključke koje će uputiti nadležnim institucijama na dalje postupanje.\nSednici su prisustvovali gradonačelnik Zrenjanina Čedomir Janjić, kao i predstavnici izvršne vlasti, tužilaštava, policije, pravosuđa i centara za socijalni rad na teritoriji AP Vojvodina.\nSednica je održana van sedišta Narodne skupštine, u Zrenjaninu, uz podršku Misije OEBS-a u Srbiji.\nPetak, 27. novembar 2015. Saziv 36. sednice Odbora za ljudska i manjinska prava i ravnopravnost polova 27.11.2015.\nPetak, 27. novembar 2015. Zapisnik 36. sednice Odbora za ljudska i manjinska prava i ravnopravnost polova 27.11.2015.


Novi ministar odbrane obavljaće tu funkciju privremeno do formiranja nove Vlade, koje će uslediti po okončanju vanrednih parlamentarnih izbora, piše u saopštenju. Djordjević je rodjen u Beogradu 11. februara 1970. godine. Master je ekonomskih nauka – oblast: Medjunarodno bankarstvo i finansije, zajednički program na engleskom jeziku Univerziteta Panteion, Atina Grčka – Fakulteta za društvene i političke nauke i Fakulteta za međunarodnu ekonomiju, Beograd. Završio je Školu nacionalne odbrane – Visoke studije bezbednosti i odbrane. Završava doktorske studije i u fazi je prijave doktorske disertacije iz oblasti ekonomskih nauka, sa usmerenjem na finansijsku kontrolu, upravljanje, izveštavanje i reviziju.


Faktor | Zaimović: Ako ne dobijem odgovor iz Vlade FBiH, sam ću napraviti zakon o komunalnim taksama i uputiti u Parlament\nZaimović: Ako ne dobijem odgovor iz Vlade FBiH, sam ću napraviti zakon o komunalnim taksama i uputiti u Parlament\n26.04.2022. / 07:47\nPredsjedavajući Zastupničkog doma Parlamenta Federacije Mirsad Zaimović je još 21. decembra prošle godine uputio inicijativu prema Vladi Federacije BiH, tačnije, Ministarstvu pravde FBiH i Federalnom ministarstvu finansija za upućivanje u parlamentarnu proceduru teksta zakona o komunalnim taksama na federalnom nivou, ali odgovor do danas nije dobio. Prema riječima Zaimovića, svoju obavezu nije izvršilo Federalno ministarstvo pravde.\nRazlog za podnošenje inicijative je što gradovi i gradska vijeća propisuju različite komunalne takse za različite djelatnosti, sami procjenjujući koliko bi koja djelatost, koje od preduzeća, trebalo da doprinese općinskim budžetima.\nVEZANI TEKST - Zaimović: Firme podnose tužbe Ustavnom sudu FBiH zbog komunalnih taksi, ovo se mora urediti\n"Sam ću napraviti zakon"\n- Odgovor nisam dobio. Rekoše mi da je Ministarstvo pravde FBiH zakazalo, Ministarstvo finansija je poslalo izjašnjenje prema Vladi FBiH, ali potrebno je i izjašnjenje tog drugog ministarstva i oni to nisu uradili. U konačnici imaju 30 dana da se izjasne. Mene ne mora interesovati koje ministarstvo je zakazalo i ja ću, ukoliko u narednih nekoliko dana ne stigne izjašnjenje, sam napraviti zakon i uputiti ga u parlamentarnu proceduru - kategoričan je Zaimović.\nDodaje da ova neuređena oblast predstavlja pravnu nesigurnost za poslovne subjekte ako im neko sa lokalnog nivoa može propisati takse i time čak ugroziti njihovo poslovanje.\n- To predstavlja pravnu nesigirnost za poslovanje i mislim da to treba obavezno urediti. Te takse koje propisuju općinska, odnosno, gradska vijeća, znaju biti od 100 KM do više desetaka hiljada KM - kazao je Zaimović.\nRanije je ukazao kako je Ustavni sud Federacija BiH u više desetaka presuda utvrdio da djelatnost ne može biti kriterij za utvrđivanje različite visine naknade za firmu jer se time krši ustavno pravo na jednakost pred zakonom.\nNajgora situacija u Cazinu\nRazgovarali smo i sa Huseinom Rošićem, zastupnikom Zastupničkog doma FBiH.\n- Što se tiče Unsko-sanskog kantona, on je po mom ličnom sudu najgore područje kada je riječ o komunalnim taksama, naknadama. Zakon je donesen 2012. ili 2013. godine, u mandatu premijera Hamdije Lipovače. Zakon je tada bio još rigidniji i imao je odredbe u kojima su ljudi koji trebaju registrirati vozila, bilo da se radi o pravnim ili fizičkim licima, morali imati izmirene sve komunalne naknade i takse da bi mogli dobiti potvrdu i sa njom registrirati motorno vozilo.\nI zamislite kada su u pitanju pravna lica, kolika su to sredstva bila i po kojem osnovu se trebalo sve to naplaćivati. I onda u mandatu kada sam preuzeo vladu mi smo tu odredbu brisali, međutim, nismo mogli kompletan zakon staviti van snage jer nije bilo volje u Skupštini USK među zastupnicima - kazao nam je Rošić i dodaje:\n- Sada imate situaciju šaroliku, najgori u tome je grad Cazin. On je u biti povećao komunalne usluge i naknadu i među najvišim su u Federaciji BiH. Manjkavost tog propisa je da općinska vijeća mogu po svom ličnom zahtjevu povećavati cijene komunalnih usluga, naknada. To treba to riješiti na nivou Federacije.\nZatražili smo i komentar Alme Kratine, zastupnice u Zastupničkom domu FBiH, koja je naglasila da je za to da se zakon o komunalnim uslugama donese na federalnom nivou.\nMirsad Zaikovićkomunalne takseParlament FBiH\nVlada KS dala saglasnost za prijem 47 radnika u Institut za razvoj preduniverzitetskog obrazovanja


Lekari specijalisti imaće 15 odsto veće plate nego sada, medicinske sestre 12 procenata, a nastavnici oko 10 odsto, predviđa radna verzija novog sistema platnih razreda koji će stupiti na snagu 1. januara 2019.\nKako saznajemo, ideja radne verzije sistema platnih razreda je da novi koeficijenti donesu najveće povećanje zarada zaposlenima čija su primanja potcenjena. Tako će medicinske sestre u domovima zdravlja, koje trenutno zarađuju oko 35.000 dinara, moći da očekuju platu između 37.043 i 39.331 dinara. Njihove koleginice u bolnicama na opštim odeljenjima sa platom od 36.935 dinara dobijaće od 39.511 do 40.657 dinara, dok će plate lekara rasti i za 11.000 dinara, pa će plata doktora subspecijaliste biti veća od 91.000 dinara (vidi tabelu).\nMedicinske sestre u domovima zdravlja će zarađivati između 37.043 i 39.331 dinara\nReformom sistema predviđeni su minimalni i maksimalni iznosi plata, a tačna zarada koja će se kretati u tim okvirima zavisiće od angažovanja, postignutnih rezultata, prekovremenih sati i dana dežurstava.\n- To jeste povećanje od desetak procenata, ali ono nije dovoljno da Srbija zadrži svoje zdravstvene radnike u sistemu. Danas medicinske sestre i lekari sve češće odlaze iz državnog sistema, bilo u privatni sektor ili u inostranstvo. Najčešće je reč o najboljim i najiskusnijim kadrovima poput sestara koje rade u operacionim salama, respiratornim centrima i transfuziologiji, ali i lekarima poput internista i radiologa - kaže za “Blic” Živorad Mrkić, predsednik Novog sindikata zdravstva.\nS druge strane, ministar prosvete Mladen Šarčević izjavio je juče da se razgovara o tome da plate prosvetnih radnika budu povećane bar za deset odsto.\n- Zdravstvo i prosveta će imati prednost, to sam čuo od premijerke i to mogu da kažem, ali će to biti pred kraj godine - rekao je ministar Šarčević i potvrdio da se sa sindikatima rade novi modeli finansiranja platnih razreda.\nNOVE PLATE U JAVNOM SEKTORU Kolika će vam biti mesečna zarada, zavisi od ovih SEDAM PRINCIPA\nŠta donosi KATALOG RADNIH MESTA u javnoj upravi i ko će imati kolike plate\nRadna verzija novog sistema platnih razreda predviđa povećanje plata nastavnicima za oko deset odsto.\n- Trebalo bi imati na umu da osma platna grupa, u koju su svrstani skoro svi nastavnici i stručni saradnici (osim bibliotekara), ima čak devet platnih razreda koji obuhvataju visinu koeficijenta od 3,35 pa do 4,71. To znači raspon plata od 47.870 dinara do 67.500 dinara. U dosadašnjem sistemu obračuna zarada u obrazovanju, maksimalna razlika između nastavnika početnika i onoga pred penzijom je mogla iznositi do 15,6 odsto, sada ta razlika ide do čak 40 procenata - rekao je MIlan Jevtić, član Predsedništva Unije sindikata prosvetnih radnika Srbije.\nNastavnici će imati platu između 47.870 i 67.500 dinara\nOn naglašava da je predloženi koeficijent za stručne saradnike i za sekretare škola za sedam odsto niži u odnosu na nastavnike. To ne znači manju platu od one koju trenutno imaju, već da je planirano povećanje za njih niže u odnosu na povećanje koje će imati nastavnici.\nCilj pravedan raspon plata\nNovi platni razredi u sistemu javne uprave najavljeni su početkom 2017. godine. U Ministarstvu za državnu upravu i lokalnu samoupravu kažu da je cilj uspostavljanje pravednog raspona plata.\n- To bi značilo da će onima koji u ovom trenutku imaju potcenjene iznose, plate biti povećavane srazmerno raspoloživim sredstvima, dok se onima u precenjenoj grupi plate neće povećavati sve dok ih njihova platna grupa ne dostigne - ocenili su u Ministarstvu.\n500 EVRA ZA ČUVANJE DECE Austrijski sindikati traže bonus od države, predlažu novi model radnog vremena i ovo bi moglo da bude ishod\nSindikati i Radnička komora Austrije (AK) zalažu se za novi model radnog vremena za porodice, koji predviđa da oba roditelja, u slučaju smanjenja radnog vremena, dobiju dotaciju od države.\nPromet lubenice iz nedelje u nedelju na beogradskim pijacama konstantno raste, a u odnosu na prethodni period promet te voćke je duplo veći.


Sreda, 3. oktobar 2007.\nDruga sednica Odbora za urbanizam i građevinarstvo\nOdbor za urbanizam i građevinarstvo je na Drugoj sednici, održanoj 3. oktobra, razmotrio Predlog zakona o potvrđivanju Okvirnog ugovora o zajmu zaključenog između Republike Srbije i Banke za razvoj Saveta Evrope i upoznao se sa Programom rada Ministarstva za infrastrukturu, uz poseban osvrt na zakonodavnu aktivnost.\nOdbor za urbanizam i građevinarstvo je na Drugoj sednici, održanoj 3. oktobra, razmotrio Predlog zakona o potvrđivanju Okvirnog ugovora o zajmu zaključenog između Republike Srbije i Banke za razvoj Saveta Evrope i upoznao se sa Programom rada Ministarstva za infrastrukturu, uz poseban osvrt na zakonodavnu aktivnost. <?xml:namespace>\nSednicom je predsedavao predsednik Odbora Dejan Perjaničić, a sednici su prisustvovali državni sekretar Ministarstva za infrastrukturu Mihajlo Marković, pomoćnik za građevinarstvo u Ministarstvu Aleksandra Petrović-Damjanović, direktor Građevinaske direkcije Srbije Dejan Vasović i pomoćnik direktora Direkcije Vlada Potparević.\nPredsednik Odbora je obavestio članove da, iako Odbor za urbanizam i građevinarstvo nije matični odbor za razmatranje Predloga zakona o potvrđivanju Okvirnog ugovora o zajmu zaključenog između Republike Srbije i Banke za razvoj Saveta Evrope, on je zbog velikog interesovanja i na zahtev narodnih poslanika sazvao sednicu na kojoj se razmatra ova tema.\nPomoćnik ministra za građevinarstvo Aleksandra Petrović-Damjanović je obrazložila članovima Odbora Predlog zakona ističući da je Ministarstvo za infrastrukturu po pitanju ovog zajma samo posredni učesnik, dok je Vlada Republike Srbije zaključkom zadužila Građevinasku direkciju Srbije za realizaciju projekta sanacije klizišta u Srbiji. Ona je obavestila članove Odbora da su najugroženije opštine Trstenik, Brus i Valjevo i da je prva faza sanacije klizišta u centralnoj Srbiji, koja obuhvata 22 opštine, završena. Po ovom Ugovoru iznos traženih sredstava za pomoć najugroženijim područjima iznosi 10 miliona evra.\nPomoćnik direktora GDS-a Vlada Potparević je istakao da je za dve godine vršena sanacija područja zahvaćenih poplavama i klizištima u Srbiji. U prvoj fazi sanacije izgrađeno je 18.000 kivadratnih metara stambenog prostora, dok se u drugoj fazi planira izgradnja u 50 opština u Srbiji koje su ugrožene klizištima, koja će pored izgradnje kuća obuhvatati i izgradnju infrastrukture i najavio potrebu ratifikacije još jednog Ugovora sa CEB bankom u narednom periodu.\nNakon razmatranja ove tačke dnevnog reda, članovi Odbora su konstatovali da su upoznati sa Predlogom zakonana o potvrđivanju Okvirnog ugovora o zajmu zaključenog između Republike Srbije i Banke za razvoj Saveta Evrope.\nU nastavku rada Program rada Ministarstva za infrastrukturu predstavio je državni sekretar Ministarstva Mihajlo Marković, najavivši izradu deset zakonskih rešenja koja uređuju oblast infrastrukture radi usklađivanja sa standardima Evropske unije.


Jadranska liga: Neće biti problema na utakmici Zvezde i Partizana – Nadlanu.com\nJadranska liga: Neće biti problema na utakmici Zvezde i Partizana\nKomesar za takmičenje Jadranske lige Josip Bilić rekao je danas da sledećeg vikenda ne bi trebalo da bude problema u organizaciji "večitog" derbija Crvene zvezde I Partizana u Jadranskoj ligi, u hali Pionir.\n“Nema šta dodatno da se zahteva od Zvezde kao domaćina Partizanu u Jadranskoj ligi, oni svi znaju šta treba da se radi, nema tu nekih posebnih problema, odnosno ne bi smelo da ih bude”, rekao je Bilić agenciji Beta.\nZvezda će u nedelju, 17. februara dočekati Partizan u Pioniru u utakmici 21. kola Jadranske lige.\nUtakmica “večitih” rivala u finalu Kupa Radivoja Koraća prekinuta je sinoć zbog nereda na tribinama i terenu hale Jezero u Kragujevcu, a nastaviće se večeras u 19.00 sati.\n“Sačekaću da se završi utakmica večeras, pa ću tek onda da razgovaram sa odgovornim ljudima iz Zvezde, da obrate pažnju na organizaciju predstojeće utakmice sa Partizanom. Oba kluba se svaki put trude da to bude što bolje, tako da neću ništa posebno da tražim”, kazao je Bilić.\nMeč u Kragujevcu prekinut je u 26. minutu pri rezultatu 43:43, sat kasnije je odlučeno da se nastavi, ali pri zagrevanju su se desili novi incidenti. Košarkaši Crvene zvezde su u hali Jezero, bez prisustva publike, savladali Partizan sa 78:69.\nDečaka udario meteorit na putu za školu


Pogledaj kakav te ludi provod čeka: Evo zašto se KnockOut Snow Festival ne propušta! – Net.hr\nPogledaj kakav te ludi provod čeka: Evo zašto se KnockOut Snow Festival ne propušta!\nAutor: Promo 17:19 22.09.2016\nJer KnockOut Snow Festival nije samo festival. Jer KnockOut Snow Festival nije samo skijanje. Jer KnockOut Snow Festival nije obično putovanje. Jer je KnockOut Snow Festival nezaboravna avantura i stvaranje uspomena i trenutaka koje ćeš pamtiti cijeloga života … i koje jednostavno moraš podijeliti s prijateljima!\nDođi na KnockOut Snow Festival preparty uz Sigmu!\nKao zagrijavanje za ludi zimski provod, 1. listopada te u klubu The Best Venue Hall Zagreb čeka KnockOut Snow Festival preparty uz tvorce megahita “Nobody To Love” – britanski DJ duo Sigma!\nknockout snow festival\tAutor: Promo 17:19 22.09.2016


Vesti online / Vesti / Svet / Tramp: A da li je FBI špijunirao moju kampanju?\nAmerički predsednik Donald Tramp poručio je danas da će, već sutra, tražiti da Ministarstvo pravde ispita da li su FBI ili Ministarstvo špijunirali njegovu predsedničku kampanju u političke svrhe i da li su bilo kakvi zahtevi za to došli iz administracije njegovog prethodnika Baraka Obame.\nSumnjičav: Donald Tramp\n"Tražim, a to ću sutra učiniti i zvanično, da Ministarstvo pravde (DOJ) ispita da li su se FBI ili DOJ infiltrirali ili špijunirali Trampovu kampanju u političke svrhe - i da li su bilo kakvi zahtevi za tako nešto došli od ljudi iz Obamine administracije", napisao je Tramp na Tviteru.\nTramp promoviše teoriju, koja cirkuliše po konzervativnim krugovima, o mogućoj špijunaži FBI nad njegovom kampanjom i predizbornim timom, navodi AP.\nMeđutim, Trampov advokat Rudi Đulijani bacio je sumnju na te optužbe prošle nedelje, rekavši da ni on ni predsednik ne znaju zasigurno da li je bilo špijunaže, ali je napomenuo da postoje podaci o mogućem "infiltriranju".\nSVET "Trampu sada ne mogu ništa, samo da pišu izveštaj..."\nSVET Tramp: FBI politizuje istragu o ruskom mešanju u izbore


Sampdorija - Udineze, Fudbal - Predlog tip - 16/01 2021\nSubota, 16/01 - Fudbal, Italija, Serija A\n16/01Sampdorija vs UdinezeUkupno pogodaka - iznad/ispodtip: Više 2.50\nU subotu su na programu tri meča u okviru 18. kola italijanske Serije A, a za vas smo ovog puta pripremili duel koji će biti odigran u Đenovi gde će fudbaleri Sampdorije dočekati Udineze. Duel između ova dva tima je zakazan za 18 časova.\nČitavim tokom šampionata izabranici Klaudija Ranijerija igraju promenljivo, pa se zbog toga i nalaze na sredini tabele, preciznije na jedanaestom mestu.\nĐenovljani na poslednjih pet mečeva imaju dva trijumfa i tri poraza, a u prošlom kolu su nažalost poraženi na gostovanju kod Specije kada je bilo 2:1.\nIpak pre toga su izabranici Klaudija Ranijerija odigrali verovatno i svoj najbolji meč u ovogodišnjem izdanju italijanske Serije A, pošto su na svom terenu savladali Inter sa 2:1.\nPoput Sampe, i Udineze pruža jako promenljive partije ove sezone, uz podatak da im baš ne ide u poslednje vreme, pošto su "zebre" iz Udina na poslednjih pet susreta bez trijumfa, a u tom periodu su doživeli čak tri poraza, ali i dva remija.\nU prošlom kolu je Udineze pružio dosta dobru partiju na svojoj "Dačija Areni", ali su nesrećno poraženi od Napolija i to nakon gola koji su primili u poslednjim trenucima utakmice.\nPre toga su popularne "zebre" odigrale izuzetno dobar meč i na gostovanju kod Bolonje, kada je bilo 2:2.\nI jedna i druga ekipa će sasvim sigurno ići na trijumf na ovom duelu, a utisak je da je on potrebniji fudbalerima Udinezea koji polako tonu ka zoni ispadanja. Ipak, savetujemo vam da se fokusirate na golove kojih bi trebalo da bude na ovom duelu, pa vam predlažemo da probate sa igrom 3+ koju kladionica Meridianbet plaća sa kvotom 2.00.


Predstavnici Saveza za Srbiju spriječeni da uđu u Skupštinu Beograda | Balkan Vijesti | Al Jazeera\nSednica Saveta za ravnopravnost u Skupštini grada Beograda prekinuta je nakon što su lideri opozicionog Saveza za Srbiju (SzS), koji su se okupili ispred zgrade gradskog parlamenta, pokušali da uđu u gradsku upravu, što im nije dozvoljeno.\nŽene koje su učestovale na sastanku Saveta sprečavaju predstavnike opozicije da uđu u zgradu, javljaju izveštači Tanjuga.\nTu se nalazi i potpredsednica Skupštine grada Beograda Andrea Radulović sa grupom žena, za koje je rekla da su se tu zatekle jer su prisustvovale radionici pod nazivom “Kako prepoznati nasilje”.\nOne pristalicama SzS skandiraju “sramota”, “fašisti” i “ovo je mobing”, dok demonstranti puštaju zvuk sirene i povremeno uzvikuju “Barbara, javi se”, aludirajući na novinarku Studija B, čiji je izveštaj o prvim protestim u Beogradu kritikovan i ismejavan u delu javnosti.\nTraže smjenu zamjenika gradonačelnika Vesića\nS druge strane, predstavnici opozicije navode da im je uskraćeno pravo da kao odbornici Skupštine grada uđu u tu instituciju.\nŠef odborničke grupe Saveza za Srbiju (SzS) u Skupštini Beograda Nikola Jovanović izjavio je da je ušao u zgradu Skupštine grada kako bi zatražio prijem kod gradonačelnika Zorana Radojičića i da bi video da li je na poslu.\nJovanović je rekao i da će ostati ispred ulaza sve dok ne vide da li je gradonačelnik Radojičić na svom poslu i da li će smeniti, kako se navodi, “uzurpatora Gorana Vesića”, koji obavlja funkciju zamenika gradonačelnika.\nPovodom incidenta ispred Skupštine Beograda javnosti se obratio i predsednik Srbije Aleksandar Vučić, rekavši da fašizam nema budućnost u Srbiji.\n„Pozivam građane Srbije da ne brinu zbog poslednjeg fašističkog upada Boška Obradovića i njegovih sledbenika u Skupštinu grada Beogarda. Izvinjavam se ženama što su morale da trpe napade, fizičke, pretnje šamarčinama koje je direktno izgovarao odbornik Miloš Pavlović, koje su morale da trpe upade u Skupštinu grada nepozvanih lica, jer Obradović nije nikakav odbornik u toj skupštini, nije iz Beograda i nikada se nije kandidovao na beogradskim izborima“, naglasio je Vučić na vanrednoj konferenciji za štampu, za koju poziv nisu dobili svi mediji.\nU međuvremenu, Boško Obradović se sa nekoliko predstavnika lidera SzS uputili na obližnji Trg republike, gde su zaštitnu ogradu koja je služila da obezbedi građevinske radove u sklopu rekonstrukcije Trga, preneli ispred sedišta Regulatornog tela za elektronske medije (REM) i kako je rekao, blokirao tu instituciju, koja kako ocenjuje, ne radi svoj posao, jer dozvoljava neobjektivno informisanje i medijski mrak i nasilnički obračun sa svima koji drugačije misle.\nKao objašnjenje da REM ne radi svoj posao i “pravo” da postavi ovu ogradu naveo je da TV Pink, koja je u privatnom vlasništvu, koristi nacionalnu frekvenciju da bi, tvrdi, propagirala politiku vlasti.\nObradović, kako prenosi Tanjug, nije odgovorio na pitanje novinara TV Pinka – koji je reagovao posle tvrdnje lidera Dveri da su oni protiv nasilja – je li je u redu da preti novinarima, i naveo da se to dogodilo njemu i koleginici sa TV Prve ispred Starog dvora dok su izveštavali o pokušaju lidera SzS da uđu u Skupštinu Grada.\nObradović je uzvratio primedbom da to nije konferencija za novinare “koji su stranački botovi” i rekao da se obraća predstavnicima medija koji su stvarno novinari.\nApel UNS-a: Bez vrijeđanja novinara\nUdruženje novinara Srbije (UNS) pozvalo je sve aktere na političkoj sceni da ne vređaju novinare, da im ne prete i da prilikom protestnih manifestacija poštuju autonomiju i integritet medija.\nUNS je naveo da mu je potvrdjeno da su ispred Skupštine grada u Beogradu, prilikom pokušaja lidera Saveza za Srbiju da uđu u zgradu, nekim novinarima upućene psovke, dok je novinarka Televizije Prva nazvana “SNS botom”.\n“UNS poziva organizatore protesta, zakazanog za subotu protiv televizije ‘Pink’, da omoguće rad novinarima, ne ugrožavaju bezbednost izveštača sa tog skupa i ne ponove neprihvatljivo ponašanje koje se desilo 16. marta prilikom upada u RTS”, naveo je UNS.\nTo novinarsko udruženje je dodalo da svako ima pravo da bude nezadovoljan radom novinara, ali da niko nema pravo da ih uznemirava i vređa, da im preti i da sprovodi pritisak na slobodu medija.


Najava Javnog poziva Centra za promociju nauke - ELEMENTARIJUM\nNajava Javnog poziva Centra za promociju nauke\nJavni poziv CPN-a, kroz koji se finansiraju projekti promocije i popularizacije nauke u Srbiji, ove godine otvara se već 14. februara\nJavni poziv za prijavljivanje projekata promocije i popularizacije nauke, koji raspisuje Centar za promociju nauke, ove godine biće otvoren 14. februara. Kao i svake godine, pozivamo sva zainteresovana naučna, naučnostručna društva, škole, centre za stručno usavršavanje, udruženja i druge organizacije, ali i pojedince preko naučnih klubova da podnesu svoje prijave za izbor projekata promocije i popularizacije nauke i tehnike.\nOve godine prijave će biti organizovane u dve kategorije. Prva je namenjena projektima promocije nauke u naučnim klubovima širom Srbije, dok je druga namenjena svim projektima promocije nauke. Prijave će biti otvorene od 14. februara do 14. marta, nakon čega će stručna komisija rangirati projekte po utvrđenim kriterijumima. Preliminarna rang-lista očekuje se 12. aprila.\nOve godine izdvojena sredstva iznose 8.000.000,00 dinara, odnosno po 4.000.000,00 dinara za svaku od kategorija. Prijave, kao i obično, biće organizovane preko elektronske aplikacije. Svi uslovi, linkovi i uputstva za prijavu, biće objavljeni na dan otvaranja Javnog poziva, dakle 14. februara, a do tada možete pogledati arhivu Javog poziva Centra za promociju nauke na ovom linku. Za vesti i nove informacije pratite sajtove i društvene mreže Centra za promociju nauke.


Kada povremeno prejedanje preraste u ozbiljan problem\nMlada populacija sve je ugroženija poremećajima ishrane. Jedan od najčešćih poremećaja je kompulzivno prejedanje. Okarakterisan je epizodama prejedanja, neprekidnog konzumiranja hrane i povećanjem telesne mase.\nTaj ozbiljan poremećaj trebalo bi da shvate ozbiljno i osobe koje pate od njega, kao i osobe u njihovoj blizini. Zabrinjavajući su podaci da je ovaj poremećaj zabeležen kod dece u od samo pet godina.\nNova studija Univerziteta u Illinoisu (SAD) identifikovala je potencijalne faktore rizika za kompulzivno prejedanje kod dece mlađe od 12 godina. Porodica je najbliže i najuticajnije okruženje koje utiče na ponašanje i stavove dece. Ovo istraživanje pokazalo je da su roditeljska neumešanost, emocionalna neodgovornost i zadirkivanje u vezi s telesnom masom u porodici, ponašanja koja su povezana s pojavom poremećaja kompulzivnog prejedanja deteta.\nPoremećaj kompulzivnog prejedanja u detinjstvu može dovesti do mnogih problema s telesnom masom i ponašanjem tokom detetovog rasta i razvoja te se nastaviti i u odrasloj dobi. Pravovremena intervencija i rešavanje ovoga problema ne samo da može sprečiti pojavu poremećaja hranjenja, već će sprečiti i razvoj nezdravog prehrambenog ponašanja u vezi doživljaja hrane.\nTreba naglasiti da postoji razlika između kompulzivnog prejedanja i povremenog prejedanja koje ponekad svi praktikujemo. Telesna masa osobe koja boluje od kompulzivnog prejedanja može varirati od normalne do prekomerne ili čak do gojaznosti.\nOboleli često vežbanjem ili čak “kompulzivnim vežbanjem” nastoje potrošiti prekomerne kalorije koje su uneli u organizam te tako pokušavaju smršati. Hrana je za obolele sredstvo kojim se oni nose s depresijom, stresom, emocionalnim i svakodnevnim problemima. Hrana im može doneti utehu i pomoći da sebi olakšaju, zaborave ili izbegavaju emocionalnu bol koju osećaju.\nKod osoba koje pate od ovakve vrste poremećaja često uočavamo sledeće:\nstid zbog telesne mase i izbegavanje nekih svakodnevnih aktivnosti\nosećaj mržnje prema sebi nakon prejedanja\nobjašnjavanje svojih neuspeha prekomernom telesnom masom\nosoba veruje da će biti bolja i srećnija ako je mršava\nOsobama koje pate od nekog oblika poremećaja ishrane potrebna je stručna i pomoć lekara. Lečenje može biti dugotrajno, kompleksno, a ponekad i doživotno.\nNaglasak je na što ranijem javljanju lekaru, o čemu zavisi dalji tok lečenja i prognoza. Kvalitet života obolelih osoba postaje smanjena, stoga je važno poremećaj prepoznati pravovremeno.\nNaučnici su ostali iznenađeni malim brojem istraživanja objavljenih na ovu temu u proteklih 10 godina. Podstaknuti time, fokusirali su istraživanje na povezanost porodice i faktora rizika za kompulzivno prejedanje deteta. Pregled njihovog istraživanja obuhvatao je 15 studija s rezultatima za decu mlađu od 12 godina. Fokusirali su se na poremećaj kompulzivnog prejedanja i gubitak kontrole tokom konzumacije hrane.\nUstanovili su da su manjak agilnosti roditelja pri uočavanju i rešavanju ovog problema, emocionalna neodgovornost i zadirkivanje u vezi s telesnom masom u porodici povezani s kompulzivnim prejedanjem u detinjstvu.\nIpak, korelacija nije uočena kada su se u obzir uzeli sama telesna masa roditelja, obrazovanje, ekonomska situacija, rasa ili etnička pripadnost.\nBilo bi kontraproduktivno i netačno kriviti roditelje za poremećaj kompulzivnog prejedanja njihovog deteta, ali važno je razumeti njihovu ulogu u stvaranju detetovih navika.\nRoditeljima je bitno naglasiti da fokusiranje na vlastitu telesnu masu, kao i telesnu masu deteta, može biti štetno. Umesto toga, potreban je fokus na pružanje emocionalne podrške detetu, naučiti upravljati emocijama prilikom jedenja i ojačati detetove veštine suočavanja s problemima. Time bi verovatnost za nastankom poremećaja bila što manja.


Prekovremeni rad i vođenje evidencije o prekovremenom radu - Forum Media d.o.o.\nPrekovremeni rad i vođenje evidencije o prekovremenom radu\nKako poslodavci treba da organizuju prekovremeni rad u skladu sa zakonom?\nKoja su prava i obaveze zaposlenih u vezi sa prekovremenim radom?\nKako se vodi obavezna dnevna evidencija o prekovremenom radu i druga prateća dokumentacija?\nZbog velikog interesovanja po peti put organizujemo seminar na kome ćete se u direktnoj interakciji sa predavačem – advokatom informisati o svim najčešćim pitanjima iz prakse u vezi sa prekovremenim radom, vođenjem dokumentacije o prekovremenom radu i dnevne evidencije o prekovremenom radu koja je obavezna za sve poslodavce:\nŠta se smatra prekovremenim radom, a šta ne?\nKako se vodi nova obavezna dnevna evidencija o prekovremenom radu u skladu sa poslednjim izmenama Zakona o radu? Kako treba da izgleda njena forma i kako se čuva? Kako se evidencije prijavljuju/registruju?\nKako se vodi evidencija kod poslodavaca koji svoju delatnost obavljaju na više različitih lokacija?\nKako evidenciju treba da vode poslodavci kod kojih se ne radi prekovremeno?\nKoja su zakonska ograničenja poslodavaca, a koja prava i obaveze poslodavaca i zaposlenih u vezi sa prekovremenim radom?\nKoje su obaveze poslodavaca u vezi sa obaveštavanjem zaposlenog o prekovremenom radu i plaćanjem prekovremenog rada?\nKako organizovati prekovremeni rad i kako ga evidentirati u okviru nestandardne organizacije rada: smenski rad, preraspodela, fleksibilno radno vreme, nepuno/skraćeno radno vreme i slično?\nKako se zakonski reguliše pitanje pripravnosti?\nRazjašnjenja najčešćih pitanja u vezi sa organizacijom prekovremenog rada u skladu sa zakonom\nPojašnjenja zakonskih obaveza u vezi sa vođenjem dnevne evidencije i druge dokumentacije o prekovremenom radu\nšta se smatra prekovremenim radom;\nzakonska ograničenja, prava i obaveze u vezi sa prekovremenim radom;\nprekovremeni rad i pripravnost;\nprekovremeni rad u okviru nestandardne organizacije rada (klizno radno vreme, preraspodela radnog vremena, smenski rad, i dr.);\nVođenje evidencije o prekovremenom radu\nforma i način vođenja evidencije;\nsličnosti i razlike u odnosu na evidenciju prisustva zaposlenih;\nevidentiranje prekovremenog rada kod nestandardne organizacije rada (smenski rad, preraspodela, i dr.)


Srpskim banjama NIS iznajmljuje SRPSKE geotermalne izvore i to SKUPO NAPLAĆUJU - Jutarnji GLASnik\nSrbija je prodajom NIS-a ustupila pored naftnih i gasnih bušotina i svoje geotermalne izvore, što je našim banjama postala omča oko vrata. NIS godišnje od prodaje geotermalnih voda dobija desetine miliona dinara, a s druge strane ima povlašćeni položaj, odnosno kršeći Zakon o rudarstvu i geološkim istraživanjima, umesto dva, u budžet vrati jedan odsto novca.\nKako kaže Slobodanka Drndarski, direktorka Specijalne bolnice za rehabilitaciju Banja Kanjiža, NIS formira cene svake godine, po njima znanoj formuli.\n– Cena 2012. godine bila je od 53 do 63 dinara po kubiku tople vode, do 2015. godine skočila je na 90, što nas je godišnje koštalo oko 11 miliona dinara. Sada je trenutno 61 dinar, ali to uvek može da se promeni. Kažu nam da na cenu vode utiče i cena gasa na svetskom tržištu. Opet, da bismo napravili svoje bušotine, moramo tražiti saglasnost od NIS-a, jer oni imaju eksploataciono i istraživačko pravo na ovu energiju – kaže Drndarski.\nDirektori banja, koje su ionako opterećene dodatnim nametima, predlažu da se donese zakonska regulativa gde bi država učestvovala u formiranju cene geotermalne vode, jer se ona koristi kao lekoviti faktor. S druge strane Vojvođani sada već redovno zaobilaze domaće banje i pune novčanike našeg severnog suseda Mađarske, odlazeći vikendom u Morhalom, Segedin, Harkanj, Mako i mnoga druga mesta.\nNIS je Gaspromnjeftu, ćerki-firmi ruskog Gasproma, prodat ispod realne vrednosti, po ceni od samo 400 miliona evra, uz obavezu investicija kupca od 500 miliona\nSve je to urađeno bez tendera, direktnom nagodbom. Većinski paket akcija NIS-a prodat je po toj ceni uprkos tome što je taj udeo pre prodaje procenjivan na iznos koji se kreće između 600 miliona i milijardu i sto hiljada evra\nO tom kupoprodajnom ugovoru do njegovog potpisivanja srpska javnost nije ništa znala. Ali, nije prodat samo NIS, Rusima je predato i upravljanje celokupnim prirodnim rezervama nafte i gasa u Srbiji, koje su procenjene na čak sedam milijardi evra\nNa pravo eksploatacije ukupnih srpskih rezervi nafte i gasa Gasprom plaća rentu od samo tri odsto, iako se u svetu ta naknada kreće od 10 do čak više 30 odsto zarade na iskorišćenim rezervama.\nNIS u Vojvodini poseduje ukupno 75 izvora sa geotermalnom vodom, a u proizvodnji je svega 12. Kako su ranije saopštili iz ove kompanije, spremni su da prodaju sve bušotine koje nisu u proizvodnji, ali i one koje jesu. Na pojedinim lokacijama, kao što su Palić, Kanjiža, Kula, Bečej i Temerin, NIS ima pravo eksploatacije koje nije vremenski ograničeno, iako su pre svega pokrajina i država obavljale istraživanja geotermalnih voda i nalazile izvore. Neke banje, kao što je Rusanda, ostale su bez geotermalnih izvora, jer NIS nije bio zanteresovan za njihovu rekonstrukciju.\nPokrajinski sekretarijat za energetiku zatražio je nekoliko puta od NIS-a da uskladi svoje poslovanje za Zakonom o rudarstvu, ali to se još nije desilo.\n– Vojvodina raspolaže znatnim potencijalima geotermalnih resursa, ali se oni veoma malo koriste. Kao primer, u 2013. godini koristilo se svega četiri odsto raspoloživog kapaciteta hidrotermalnih resursa – saopštili su ranije iz ovog sekretarijata.\nIz NIS-a nam do zaključenja ovog broja nisu stigli odgovori na pitanja koja smo poslali pre nekoliko dana.\nPočetkom 2008, u vreme Vlade Vojislava Koštunice, u pregrejanoj atmosferi pregovora o Kosovu, naivno se računalo na moć ruskog veta i ruske podrške. Zauzvrat je učinjen ekonomski sunovratan posao: da bi se Srbija našla na trasi gasovoda „Južni tok“, pristala je da ruskoj strani proda 51 odsto akcija svog najvrednijeg srpskog monopolističkog preduzeća – Naftne industrije Srbije.\nTagged GEOTERMALNI IZVORI, JUŽNI TOK, NIŠ\nOne Reply to “Srpskim banjama NIS iznajmljuje SRPSKE geotermalne izvore i to SKUPO NAPLAĆUJU”\nProfesor Univerziteta каже:\n28/06/2017 у 21:40\nProdaja NIS i naftnih polja, gasa , geotermalne energije, pretežno locirane u Vojvodini, je najveći kriminal veka i veleizdaja Srbije. Presveti i nevini Koštunice je bio glavni akter ovih togovora, i kreator štete od preko 5 milijadi Eura. Uvio je generacije u Srbiji u crno.


nikola nikodijevic - Stranica 2 od 4 - Dnevni list Danas\nPočetna » nikola nikodijevic » Page 2\nNikodijević: Skupština odraz volje građana i zato je javnost njenog rada ključna\nPredsednik Skupštine Grada Beograda Nikola Nikodijević učestvuje na Prvoj godišnjoj konferenciji lokalnih skupština, koja se održava danas i sutra u Novom Sadu.\nPiše: Beoinfo 18. 10. 2018.\n„Dani slobode“ od 19. oktobra do 1. novembra\nGrad Beograd će ove godine prvi put obeležiti dva važna datuma, dan oslobođenja grada u Prvom i Drugom svetskom ratu, manifestacijom „Dani slobode”, koja će biti održana od 19. oktobra do 1. novembra, rečeno je danas na konferenciji za novinare u Starom dvoru.\nNikodijević: Novo preduzeće – „Metro Beograd”\nPredsednik Skupštine grada Beograda Nikola Nikodijević najavio je osnivanje novog preduzeća – „Metro Beograd”, a ta tačka dnevnog reda naći će se na današnjoj sednici gradske skupštine.\nPiše: Beoinfo 25. 9. 2018.\nDeca sa Kosova i Metohije na prijemu kod Nikodijevića\nPiše: Danas Online/ Beoinfo 22. 9. 2018.\nImlek poklonio dečije igralište Beogradu\nU okviru velike društveno odgovorne akcije kompanije Imlek, „Moja Kravica – Rasti srećno“, u Beogradu je, u saradnji sa gradom Beogradom i JP Ada Ciganlija, izgrađeno najmodernije dečije igralište. Najmlađi stanovnici prestonice od sada imaju priliku da uživaju u Moja Kravica igralištu na omiljenom izletištu mnogih Beograđana, Adi Ciganliji.\nPiše: Promo 11. 9. 2018.\nNikodijević: Bista Tucovića na Slaviji biće postavljena po propisanim uslovima\nNikodijević: Novi toplovod za bolje grejanje\nPredsednik Skupštine Beograda Nikola Nikodijević i direktor „Beogradskih elektrana“ Goran Aleksić obišli su danas završne radove na rekonstrukciji magistralnog toplovoda preko mosta „Gazela“ u dužini od 1.714 metara.\nPiše: FoNet 24. 8. 2018.\nNikodijević: Završena akcija prikupljanja reciklažnog otpada nakon Bir festa\nPredsednik Skupštine Beograda Nikola Nikodijević obišao je danas radove na prikupljanju i primarnoj selekciji reciklažnog otpada koji gradaska komunlana preduzeća organizovano sakupljaju nakon završenog „Bir festa” na beogradskom ušću.\nPiše: Danas Online/ Beoinfo 20. 8. 2018.\nNikodijević: Kraj radova u Bulevaru oslobođenja početkom septembra\nPredsednik Skupštine Beograda Nikola Nikodijević obišao je završne radove na rekonstrukciji Bulevara oslobođenja.\nPiše: Danas Online/ Beoinfo 17. 8. 2018.\nPoložen venac na spomenik Arčibaldu Rajsu\nPredsednik Skupštine Beograda Nikola Nikodijević položio je danas venac na spomenik Arčibaldu Rajsu, velikom prijatelju srpskog naroda koji je umro na današnji dan 1929. godine, saopšteno je iz gradske uprave.\nZakazana sednica Skupštine grada o nazivu ulice u Zemunu\nPredsednik Skupštine grada Nikola Nikodijević zakazao je za ponedeljak 23. jula u 10 časova sednicu beogradske skupštine na kojoj će odbornici odlučivati o predlogu da jedna ulica u Zemunu dobije ime po austrougarskom novinaru jevrejskog porekla Teodoru Herclu.\nPiše: FoNet 20. 7. 2018.\nOtvoren košarkaški teren u Bloku 70\nDanas je svečano otvoren košarkaški teren na šetalištu Lazaro Kardenasa u Bloku 70, koji je kompanija „Mocart” obnovila i posvetila reprezentativcu Srbije Nemanji Bjelici.\nPiše: FoNet 1. 7. 2018.\nVesić i Nikodijević prekinuli blokadu u Begaljici\nZamenik gradonačelnika Beograda Goran Vesić i predsednik Skupštine grada Beograda Nikola Nikodijević prekinuli su danas saobraćajnu blokadu ulice Borisa Kidriča u Begaljici u opštini Grocka, i doveli mehanizaciju koja je počela da čisti kanal čije čišćenje već 24 sata blokira porodica Petrović zbog neraščišćenih imovinskih odnosa, navodi se u saopštenju.\nPiše: Danas Online 30. 6. 2018.\nNikodijević: Cilj je podstaći veća ulaganja\nPredsednik Skupštine grada Beograda Nikola Nikodijević izrazio je zadovoljstvo što Skupština grada donosi konkretne mere koje se odnose na bolji i kvalitetniji život građana.\nPiše: Danas Online/ Beoinfo 29. 6. 2018.\nGlutena treba da se odreknemo samo ako je to iz nekog zdravstvenog razloga neophodno, poručuje dijetetičar Ebi Leng… https://t.co/199Uofhs7U\nBez obzira što ne radite u nekoj pekari, apsolutno je moguće da znate da proverite kvalitet hleba kao pravi pekar\nPrelistavamo predratne listove Vreme i Pravda - 24. maj 1939. godine


Vreme otkazanih letova - Redakcijski komentar - Dnevni list Danas\nPočetna » Dijalog » Redakcijski komentar » Vreme otkazanih letova\nDesetine građana Srbije „zarobljeno“ je na aerodromima širom sveta – od zapadne Evrope do Azije, jer je korona virus „prizemljio“ avione.\n2Piše: Redakcijski komentar 26. marta 2020. 13.53 Izmenjeno: 13.53\nMnogi od putnika upućuju apele za pomoć , uglavnom putem društvenih mreža.\nU takvim okolnostima, koje sve više podsećaju na antiutopijske romane Hakslija i Orvela, blagi optimizam bude reči šefa srpske diplomatije Ivice Dačića da će Vlada nastaviti da šalje avione „tamo gde je to moguće“ za prevoz srpskih državljana. Ipak, logično je zapitati šta čeka one do kojih „spasonosne“ letelice neće stići.\nSudeći prema svedočenjima pojedinih građana koji žive u inostranstvu, diplomatsko-konzularna predstavništva Srbije do sada su se dobro pokazala u pomoći našim sunarodnicima, a situaciju je olakšalo i pokretanje internet portal „Tačka povratka“, na kojem se nalazi formular za građane koji imaju problem da se vrate u matičnu državu.\nS druge strane, ono što je otežavajuća okolnost jeste činjenica da nacionalni avio-prevoznik, „Er Srbija“, samo delimično zavređuje epitet „nacionalni“.\nKao što je dobro poznato, 49 odsto „Er Srbije“ u vlasništvu je kompanije Etihad, iz Ujedinjenih Arapskih Emirata, a beogradski aerodrom „Nikola Tesla“ obustavio je sve komercijalne letove zbog pandemije. Stoga, srpske vlasti ne mogu samostalno, odnosno bez konsultacija sa partnerima iz UAE, da odlučuju o slanju aviona „Er Srbije“.\nJedno od rešenja za „zatočene“ na aerodromima je transport državnim avionima, ali poznavaoci diplomatskih (ne)prilika tvrde da je uglavnom reč o manjim letelicama, za koje je upitno da li bi, uopšte, mogle da stignu do dalekih destinacija, poput Tajlanda.\nKvarovi na „falkonu 50“, proizvedenom 1981, često su se događali u prethodnih nekoliko godina, o čemu je svedočio i sam ministar Dačić, koji je bivao prinuđen da umesto u Beograd „sleti“ u Atinu, ili da kasni na susrete sa stranim zvaničnicima u državama poput Kipra čekajući „nabavku novog dela za avion“.\nNajpoznatiji „slučaj“ sa tom letelicom desio se u aprilu 2015, kada su tadašnji predsednik Srbije Tomislav Nikolić i njegovi saradnici zbog kvara na motoru prilikom leta za Vatikan bili prinuđeni da se „s pola puta“ vrate u Beograd. Tako je propao susret Nikolića sa papom.\nUprkos svemu, nadajmo se da „zatočeni“ putnici iz Srbije neće ponoviti sudbinu glavnog junaka filma „Terminal“, Viktora Navorskog, u tumačenju Toma Henksa (holivudskog super-stara koji se bori sa korona virusom).\nNavorski je zbog „više sile“ proveo 18 godina na aerodromu „Kenedi“ u Njujorku.\nMirna situacija trenutno ispred skupštine, grupa skandira protiv vlasti (FOTO, VIDEO)\nUhapšen posle napada nožem ispred Skupštine\nToma Diploma se vratio jer se polio kafom a nije imao nista da presvuce.\n27. marta 2020. u 11.48\nJe li vam sinoćna slagalica poslužila kao inspiracija?


Ana Radić (21) iz Prijedora poginula je u saobraćajnoj nesreći koja se sinoć oko 21.15 časova dogodila na regionalnom putu Zalužani - Glamočiani u mestu Trn u Laktašima.\nDo nesreće je došlo kada su se sudarili automobil „audi“ kojim je upravljao Neđo Marić (22) iz Banjaluke i vozilo „golf“ koji je vozio Stojadin Knežević (50) iz Banjaluke.\n– U ovoj nesreći povrede su zadobili oba vozača, kao i Radićeva koja je bila suvozač u „audiju“. Ona je danas preminula od zadobijenih povreda – rekla je portparol PU Banjaluka Marija Markanović, navodeći inicijale učesnika ove nesreće, piše Srpskainfo.\nDodali je da je obavljen uviđaj i o svemu obavešten dežurni tužilac.


U Surdulici podela bodova\nUroš Milovanović foto: MN Press\nU senci derbija 3. kola Linglong Superlige u kojem je Crvena zvezda u Subotici bila bolja od Spartaka (3:1), odigran je i derbi juga Srbije. U Surdulici su Radnik i niški Radnički podelili bodove (1:1), mada će zbog konačnog ishoda mnogo više žaliti domaćim tim.\nSurduličani su već u trećem minutu meča pravom majstorijom mladog napadača Uroša Milovanovića, koji je izdržao duel sa jednim protivničkim defanzivcem i potom u maniru mnogo iskusnijih centarforova sa tridesetak metara lobovao prekaljenog golmana Nišlija Damira Kahrimana, koji su imali spreman odgovor.\nIgrao se 22. minut kada je Miljan Škrbić doneo izjednačenje, postigavši svoj treći gol u isto toliko utakmica u novoj sezoni. Podestimo, nekadašnji fudbaler OFK Beograda prošlog leta nije prošao probu kod Sava Miloševića u Partizanu, a posle epizode u Zrinjskom stigao je na “Čair” i, čini se, napravio pravi potez.\nNastavili su fudbaleri oba tima da napadaju do kraja meča. Smenjivali su se Surduličani i Nišlije u periodima inicijative, a najbolju šansu da osvoje sva tri boda domaći su propustili u 54. minutu, kada je Kahriman odbranio penal Nemanji Subotiću.\nOptužena za ubistvo fudbalera posle 32 godine! Bivša devojka konačno pred tužiocem\nfk radnički niš FK Radnik Surdulica Linglong Superliga srpski fudbal\n„Čika Dača“ srećan za Radnik: Milovanović doneo prvu trojku u Surdulicu\nMetalac u nadoknadi osvojio "Karađorđe" i napravio ogroman korak ka opstanku u eliti\n(KRAJ) Partizan nije iskoristio kiks Zvezde, crno-beli posle Niša u još većem zaostatku\nUzbudljiva završnica u Nišu: Radnički do boda u 98. minutu (Video)


Naslov: Smesna strana Sre 5 Mar 2008 - 12:19\nTerzić za Sport:Uzimam tim advokata\nPredsednik Fudbalskog saveza Srbije Zvezdan Terzić u ekskluzivnoj izjavi za DSL "Sport" ističe da je transfer Vanje Grubača u nemački Hamburg bio čist.\n"Nisam iznenađen ovim što se događa, jer se protiv mene vodi hajka već dva meseca. Nedeljama se stvarala atmosfera linča, pripremao se ambijent u kome se prvo hapsi, a tek onda skupljaju dokazi", ističe Terzić.\n"Izvolite dokumentaciju sa kojom su upoznati i nadležni organi. Ugovor sa svim detaljima kada je Grubač došao u OFK Beograd i godinu dana kasnije, kada je odlazio sa Karaburme. Sve je kristalno čisto i ponovo tvrdim da je OFK Beograd tada poslovao u skladu sa zakonom i vremenom u kome je ezistirao."\nRaspisana je potraga, da li ćete uskoro doći u Beograd?\n"Nisam dobio poziv, kada ga dobijem – razmisliću."\nDa li će se oglasiti vaš advokat?\n"Ja ga, iskreno, do sada nisam imao. Međutim, sada ću angažovati čitav tim advokata! Znam da je i nadležnom organu jasno da nema osnova za pokretanje ovakvog slučaja, ali nekome, ponoviću, odgovara da prvo hapsi one koji trenutno imaju težinu u srpskom fudbalu, a onda da se bavi dokazima", rekao je Zvezdan Terzić za Sport.\nNaslov: Re: Smesna strana Sre 5 Mar 2008 - 17:26\nFSS u četvrtak o Terziću\nSednica Odbora za hitna pitanja Fudbalskog saveza Srbije zakazana je za četvrtak povodom informacije da je Ministarstvo unutrašnjih poslova raspisalo poternicu za predsednikom nacionalnog saveza Zvezdanom Terzićem. Zamenik predsednika Tomislav Karadžić istakao je da će se obaviti dodatne konsultacije sa svim relevantnim fudbalskim strukturama, kako bi se pravovremeno reagovalo.\n"Sa iznenađenjem smo primili informaciju o izdavanju poternice za Terzićem. Razgovarao sam odmah telefonom sa članovima najužeg rukovodstva. Analiziraćemo kompletnu novonastalu situaciju i u otvorenom dijalogu čelnih ljudi naše organizacije potražićemo adekvatna rešenja. Na taj način i kompletnom domaćoj javnosti želimo da pokažemo da smo svesni odgovornosti ", rekao je Karadžić.\nMUP Srbije raspisao je poternicu za Terzićem zbog sumnje da je izvršio krivično delo zloupotrebe službenog položaja tokom boravka na čelu OFK Beograda.\nNaslov: Re: Smesna strana Pet 7 Mar 2008 - 15:08\nSport: "Terzić podnosi ostavku"\nPredsednik Fudbalskog saveza Srbije Zvezdan Terzić podneće pismenim putem ostavku na tu funkciju, saznaje 'Sport'. Prema pisanju beogradskog sportskog dnevnika, Terzić je odlučio da pre naredne sednice Izvršnog odbora FSS koja će se održati 13. marta podnese ostavku, kako objašnjava, "razočaran time da se protiv njega nedeljama vodi hajka, koja je na kraju kulminirala raspisivanjem potrage od strane MUP Srbije".\nTerzić se tokom odsustva iz zemlje (SAD, Francuska, Engleska) u nekoliko navrata oglašavao i posebno naglašavao, prema njegovim rečima, "da se ljudi u srpskom fudbalu živi sahranjuju i da tome u prilog ide i slika hapšenja toje bivših funkcionera Crvene zvezde".\nZa sada nije poznato ni da li će se Terzić vratiti u Srbiji, posebno posle raspisivanje potrage, ali i intervjua, takodje za "Sport" u kome je rekao da će "razmisliti da li će se vratiti u zemlju, ali i da će angažovati tim advokata, jer je u transferu Vanje Grubača, za koji je optužen, sve kristalno jasno".\nDan ranije je Odbor za hitna pitanja Fudbalskog saveza Srbije najavio da će se sednica Izvršnog odbora, zakazana za 13. mart, održati umesto u Kosovskoj Mitrovici kako je Terzić najavio, u Beogradu, a potpredsednici Saveza su u razgovoru sa novinarima najavili i vanrednu sednicu Skupštine kao i mogućnost održavanja prevremenih izbora za predsednika.\nNaslov: Re: Smesna strana Sre 12 Mar 2008 - 20:45\nNaslov: Re: Smesna strana


Cenovnik notara javnih beležnika - Otkup automobila Beograd Blog\nPosted By: Igor Novaković 8 марта, 2017\nCene javnih beležnika (notara) su nešto jeftinije u odnosu na nekadašnje overe opštinskih službenika. Ali usluga je daleko kvalitetnija zbog bolje organizacije rada javnih beležnika (notara). U nekim kancelarijama je po par šaltera za overu pa overa ide brže nego u Beogradskim opštinama.\nCene za overu kupoprodajnih ugovora, ovlašćenja za automobile, izjava, dokumenata po zakonu su svuda iste tako da ne morate pozivati sve kancelarije javnih beležnika (notara) da bih proverili cene! Jedino na šta trebate obratiti pažnju je blizina kancelarije koja vam odgovara i eventualno zakazivanje. Ljubaznost, lepši ambijent kod javnih beležnika notara je svakako prednost prilikom overe dokumenata. Cene za overu su nešto povoljnije u odnosu na skorašnje cene overe u Beogradskim opštinama.\nIzabrali smo cene usluga koje su najčešće kod javnih beležnika – notora u Beogradu.\nCenovnik kod javnih beležnika notara\nOvera potpisa za pravna lica iznosi 1.260,00 dinara\nOvera potpisa za fizička lica iznosi 360,00 dinara\nPrepis dokumenata jedne stranice iznosi 270,00 dinara\nOvera kopije, prva strana iznosi 540,00 dinara\nOvera kopije, ostale stranice iznose 360,00 dinara\nIzlazak javnog beležnika-notara na teren iznosi 2.700,00 dinara\nOvera kupoprodajnih ugovora za nekretnine iznosi u zavisnosti od cene nekretnine u ugovoru.\nSvi notari u Beogradu bi trebalo da poseduju program koji elektronski očitavaju (skeniraju) dokumenta čime se znatno ubrzava ceo proces overe. Tako da više nema ručnog unosa podataka osim ručnog upisa u knjigu za overu. Postupak overe je praktično isti kao što je bio u opštinama, pa vam tako trebaju ista dokumenta za overu i indetifikaciju lica uz važeću ličnu kartu ili pasoš. Još jedna povoljna stvar je što kod privatnih notora ili javnih beležnika možete zakazati izlazak na teren uz važeći cenovnik.\nSada kada vršite prodaju vašeg automobila preko usluge otkup automobila sve pravne radnje i poslove overe možete završiti samo kod javnih beležnika notora u Beogradu. Naravno ovo važi samo za gradove u Srbiji i opšine u kojima postoji javni beležnik notor.\nSve međunarodne overe dokumenata se i dalje overavaju u nadležnim sudovima za ovakve vrste overe. Kao i do sad je potreban original dokument i fotokopija dokumenta koji treba da se overi. Kontaktirajte sud telefonskim putem pre overe međunarodnih dokumenata.


Partizanovi biciklisti su tokom cele trke vodili veliku borbu sa italijanskim biciklistima iz ekipe Kavalijere i bicklistima iz ruske ekipe Itera iz Katjuše, ali su na kraju u ukupnom plasmanu bili bolji od Kavalijerea za 49 sekundi a Iter Katjuše za šest minuta i pet sekundi.\nBiciklisti Partizana su u prvoj godini postojanja kao profesionalni tim postigli izuzetan uspeh pobedivši, u kokurenciji 20 poznatih ekipa, među kojima je i nekoliko nacionalnih reprezentacija, (Mađarska, Kazahstan, Srbija.....).\n"Prvu godinu vozimo kao profesionalni tim, i već smo osvojili crvenu majice kao najbolja ekipa. Junaci trke su danas bili Der Žolt i Ivan Stević koji nisu dozvolili da im pobegne pobednička grupa i kroz cilj su prošli kao četvrti i peti", rekao je agenciji Beta vidno zadovoljan sportski direktor Partizana Dušan Banović.\nOn je kao ključnu ocenio petu etapu od Zlatibora do Pala sa dva teška brdska cilja Sjemeč i Romanija "u kojoj je članovima nedostajala 'mrva' snage da izguraju za Esada Hasanovića kako bi on kao najbolje plasirani imao što više snage za finiš i najbolju poziciju u pobednickoj grupi, Nedostajalo je samo nekoliko sekundi", rekao je Banović.\nOn je dodao da je "beg nekog od naših biciklista u poslednjoj etapi praktično bio nemoguć, jer staza je bla bez brdskih delova i više je odgovarala 'pistašima'".\nPobednik 50. jubilarne Međunarodne trke "Kroz Srbiju" je Italijan Luka Askani, koji je skromno izjavio je da je izuzetan uspeh pobeda na ovako prestižnoj trci, sa mnogo dobrih takmičara".\n"Ponosan sam, ali mnogo mi je pomogao tim, cela trka je bila kvalitetna i neizvesna, iskoristio sam šansu što sam u poslednjoj etapi startovao kao nosilac žute majce, jer sam u lakšoj etapi kontrolisao trku. Dopala mi se Srbija odlična je bila organizacija trke i dolazim sigurno i iduće godine", izjavio je za Betu Askani.


Бивши белгијски нацисти добијају пензије од Њемачке - Јадовно 1941. - КУЛТУРА СЈЕЋАЊА\nBivši belgijski nacisti dobijaju penzije od Njemačke\nBelgijske vlasti izrazile su danas zabrinutost zato što čak 2.500 bivših belgijskih nacista i dalje prima njemačke penzije, prenosi britanski Bi-Bi-Si.\nZastava Belgije (ilustracija) Foto: SHUTTERSTOCK\nBelgijanci koju su preživjeli nacistički pogrom zatražili su od vlade u Berlinu da obustavi isplatu penzija tim ljudima, a belgijski ministar zadužen za penziono osiguranje Danijel Baklen je izjavio da “dijeli njihovo ogorčenje”.\nBaklenov portparol Žeraldin Lamoro je, međutim, za Bi-Bi-Si rekla da Njemačka rukovodi tim isplatama i da belgijske vlasti “ne raspolažu zvaničnim podacima” o primaocima tih penzija.\nNakon završetka Drugog svjetskog rata 1945. godine, belgijski sudovi su osudili oko 57.000 belgijskih nacističkih kolaboracionista.\nOdređeni broj Belgijanaca je regrutovan u njemačke S S jedinice i njemačku vojsku, dok su kolaboracionisti pomagali nacistima u slanju Jevreja i boraca otpora u koncentracione logore.\nPeticiju za obustavu isplate njemačkih penzija bivšim nacistima je organizoval Memorijalna grupa Belgijanaca koji su preživjeli nacističke kampove i koji žele da se moderna Belgija i dalje sjeća vremena ratne okupacije.\n“Veoma je tužno što Belgija ne može ili neće da dođe u posed informacija o primaocima penzija. Ne razumijem kako u današnje vrijeme Belgija i Njemačka ne uspjevaju da razmjene te informacije”, izjavio je predsjednik Memorijalne grupe Piter Paul Beten.


Institut za književnost i umetnost | Izdanja\nPoetika Milutina Bojića\nJovan Delić, Svetlana Šeatović\nInstitut za književnost i umetnost : Biblioteka "Milutin Bojić"\nISBN 978-86-7095-235-5 (брош.)\nZbornik Poetika Milutina Bojića je 24. zbornik u ediciji Poetička istraživanja, objavljen u okviru projekta „Smena poetičkih paradigmi u srpskoj književnosti dvadesetog veka: nacionalni i evropski kontekst“. Reč je ujedno o prvom naučnom zborniku radova posvećenom ovom prerano preminulom pesniku. Na ovaj način obeležavamo 125 godina od rođenja i stogodišnjicu pesnikove smrti.\nNaučne studije književnih proučavalaca iz Srbije, Republike Srpske i Italije usmerene su na poetička i žanrovska pitanja (poezija, drama, prevodi i pozorišna kritika) u sveukupnom opusu ovog umetnika, ali se bave i komparativnim pitanjima i veoma zanimljivim problemom recepcije. Za buduće proučavaoce Bojićevog dela ovaj zbornik će postati polazna tačka jer otvara nove puteve razumevanja ovog svestranog intelektualca. Istovremeno, i ne samo zbog velikih godišnjica – u kojima se još jednom Veliki rat ukrstio s pesnikovom ličnom i stvaralačkom sudbinom – ovaj zbornik pokazuje kako se delo Milutina Bojića može potpuno sagledati tek ako ga njegovi tumači vide istovremeno u književnom, istorijskom i nacionalnom kontekstu.\n„Lom epoha i slika sveta Milutina Bojića dobili su pesničku i dramsku refleksiju iskazanu kroz duh i formu moderne. U radovima većine autora akcenat je pre svega na Bojićevoj pesničkoj i dramskoj individualnosti, na poetičkoj svežini i na svemu onome što je tu novo i neponovljivo, a bez čega ovaj stvaralac ne bi imao značaj koji ima u srpskoj književnosti XX stoleća. A taj je značaj potvrđivan i potvrđen za stotinu godina koliko je prošlo od pesnikove prerane smrti do danas. U tome je i vrednost njegovog dela. Nastao prigodnim povodom, ovaj Zbornik važan je doprinos tumačenju i revalorizaciji opusa Milutina Bojića. Nivoom i ozbiljnošću velike većine radova, Institutov zbornik Poetika Milutina Bojića takođe je i značajan prilog srpskoj nauci o književnosti.“\nIz recenzije Petra Pijanovića\nPrvi svetski rat, Vizantija, srpska poezija XX veka.\nIzveštaj sa održanog naučnog skupa „Srpska književnost početkom 20. veka: modernost i stari zadaci“\nNaučni skup Srpska književnost početkom 20. veka: modernost i stari zadaci\nProdužen rok za predaju prijava na konferenciju "Časopis Ženski pokret (1920–1938)"\nOdložen naučni skup Poetika i poezija Miroslava Maksimovića\nIzveštaj sa radionica „Aritmetika i književnost“ i „Geometrija i književnost“


„Atos osiguranje“ prikuplja 2,5 miliona KM za tehničke rezerve – The PRESTIGE\nAkcije 16.11.2016. akcije, atos osiguranje, bijeljina\n„Atos osiguranje“ iz Bijeljine emitovaće akcije u vrijednosti od 2,5 miliona maraka, a novac prikupljen emisijom biće iskorišten za pokriće tehničkih rezervi, prenosi poslovni portal Capital.ba.\nU danas objavljenom Javnom pozivu za upis i uplatu redovnih akcija iz 10. emisije postojećim akcionarima po osnovu preče kupovine navedeno je da će biti emitovano 25.000 akcija nominalne vrijednosti 100 KM po akciji.\nU pozivu je navedeno da emisija se vrši uz korišćenje prava preče kupovine postojećih akcionara Pravo preče kupovine pripada postojećim akcionarima srazmjerno njihovom učešću u akcijama s pravom glasa, a početak upisa i uplate akcija po osnovu preče kupovine je 17. novembar.\nU odluci o emisiji akcija koju je krajem oktobra donijela Skupština akcionara ovog društva navedeno je da će se novac prikupljen emisijom akcija koristiti za pokriće tehničkih rezervi čime će se poboljšati solventnost društva, kao i sigurnost isplate očekivanih odštetnih zahtjeva.\nPrikupljena sredstava omogućiće stabilnije poslovanje društva što će doprinijeti jačanju konkurentske pozicije na tržištu, te percepcije osiguranika i konkurencije o kvalitetu poslovanja društva.\nVećinski vlasnik „Atos osiguranja“, bivšeg “Bobar osiguranja” je kompanija MG Mind u vlasništvu Mladena Milanovića Kaje.


Sportske.net - Ništa od Mikija, Partizan izabrao novog Amerikanca?\nNišta od Mikija, Partizan izabrao novog Amerikanca?\nPosle odlaska Najdžela Vilijams-Gosa u Olimpijakos, rešavanje pitanja plejmejkera postaje prioritet u Partizanu.\nPre nedelju dana, dok transfer Vilijams-Gosa u redove crveno-belih iz Pireja još nije bio ozvaničen, u medijima se pojavila informacija da bi na njegovo mesto mogao da dođe Miki Mekonel iz nemačkog Oldenburga.\nMeđutim, ta priča je vrlo brzo utihnula, a danas se pojavila nova informacija u vezi sa imenom novog plejmejkera Partizana.\nKako prenose ''Novosti'', izbor je pao na drugog Amerikanca, Markusa Pejdža (183 cm), 24-godišnjeg momka koji je do 2016. godine igrao na univerzitetu Severna Karolina, a na kraju tog perioda jegove karijere ostala je upečatljiva trojka za izjednačenje u poslednjim trenucima meča protiv Vilanove u finalu NCAA (možete je videti u prilogu).\nPotom ga je Bruklin izabrao kao 55. pika, ali je prvo NBA iskustvo imao u Šarlot Hornetsima, početkom prošle sezone.\nOn je tada sa Hornetsima potpisao "dvosmerni ugovor", za njih je odigrao pet mečeva u NBA ligi, a onda i još 46 za njihovu filijalu Grinsboro Svorm u Razvojnoj ligi. Tamo je ostvario prosečni učinak od 15.2 poena, 3.0 skoka, 4.4 asistencije i 1.4 ukradene lopte.


MIŠLJENJE KOMISIJE ZA HARTIJE OD VREDNOSTI U VEZI SA ODLUČIVANJEM O DAVANJU SAGLASNOSTI NA STICANJE KVALIFIKOVANOG UČEŠĆA U KAPITALU BDD\nBeograd, 8.8.2013. godine\n"Brokersko-dilersko društvo obratilo se Komisiji za hartije od vrednosti sa zahtevom br. II 1637/13 od 12.7.2013. godine za davanje mišljenja u vezi sa odlučivanjem o davanju saglasnosti na sticanje kvalifikovanog učešća u kapitalu brokersko-dilerskog društva.\nU zahtevu iznosi sledeće:\n- da je jedan od akcionara BDD društvo sa ograničenom odgovornošću (dalje: Prenosilac) domaće pravno lice koje ima kvalifikovano učešće u kapitalu;\n- da je Prenosilac izvršio statusnu promenu izdvajanja uz osnivanje novog privrednog društva, (dalje: Sticalac), te da je Sticalac osnovan u formi društva sa ograničenom odgovornošću, izdvajanjem dela imovine i obaveza i dela osnovnog kapitala, a između ostalog i prenosom akcija koje Prenosilac poseduje u BDD-u, a vlasnici Sticaoca imaju isto proporcionalno učešće koje imaju i u Prenosiocu;\n- da bi Sticalac ovakvim prenosom postao neposredni vlasnik, odnosno akcionar BDD-a umesto prethodnog akcionara, a da krajnji vlasnik akcija BDD-a ostaje nepromenjen, što bi značilo da se kontrola od strane akcionara BDD ne bi promenila, a samim tim ni poslovanje ni organizacija BDD-a.\nPovodom navedenog, BDD iznosi zaključak da, u konkretnom slučaju, ne dolazi do promene krajnjih osnivača, a ostaje isto proporcionalno učešće u kapitalu oba pravna lica, a kompanije koje ulaze u sastav Sticaoca posluju i imaju finansijske izveštaje dugi niz godina, koji su prethodno bili uključeni u finansijske izveštaje Prenosioca. BDD je mišljenja da prilikom podnošenja zahteva Komisiji za davanje saglasnosti za sticanje kvalifikovanog učešća za ovog sticaoca nema osnova u konkretnom slučaju u primeni odredbi važećih propisa koji se odnose na ispunjenje propisanog uslova o upisu u registar privrednih subjekata najmanje godinu, odnosno posedovanje jednog revidiranog finansijskog izveštaja.\nIz navedenih razloga, BDD se obratilo Komisiji sa zahtevom za davanje mišljenja, kako sledi:\nDa li Sticalac, kao društvo koje nastaje statusnom promenom, i pre isteka roka od godinu dana, može da stekne kvalifikovano učešće u kapitalu BDD-a, obzirom da se krajnji vlasnik akcija BDD-a ne bi promenio, čime bi se zadržala postojeća kontrola nad BDD-om?\nPovodom navedenog zahteva, Komisija za hartije od vrednosti je 180. sednici VIII saziva održanoj 8.8.2013. godine donela sledeće:\nKada je u pitanju sticanje kvalifikovanog učešća u brokersko-dilerskom društvu članom 150. Zakona o tržištu kapitala ("Sl. glasnik RS", br. 31/2011) propisana je shodna primena odredbi o kvalifikovanom učešću i kontroli iz poglavlja VII ovog zakona koje se odnose na posredno ili neposredno sticanje odnosno uvećanje kvalifikovanog učešća u organizatoru tržišta.\nPravilnikom o davanju saglasnosti na sticanje kvalifikovanog učešća u kapitalu berze, brokersko-dilerskog društva i Centralnog registra hartija od vrednosti ("Sl. glasnik RS", br. 89/2011 - dalje: Pravilnik), regulisani su način i uslovi za sticanje kvalifikovanog učešća, zahtev i dokumentacija neophodna za davanje saglasnosti Komisije za hartije od vrednosti na sticanje kvalifikovanog učešća u kapitalu navedenih subjekata.\nČlanom 5. Pravilnika taksativno je navedena dokumentacija koja se Komisiji za hartije od vrednosti uz zahtev dostavlja, pa za lice koje namerava da posredno ili neposredno stekne ili poveća procenat kvalifikovanog učešća Komisija ima jasan uvid u specifične i objektivne okolnosti relevantne za odlučivanje o zahtevu za sticanje kvalifikovanog učešća u kapitalu.\nUkazujemo da je Pravilnikom predviđeno obavezno prilaganje uz zahtev određene dokumentacije pa nedostatak potpune dokumentacije predstavlja formalni nedostatak zbog kojeg se po takvom zahtevu ne može postupati. U tom slučaju, Komisija ima obavezu da postupi na osnovu člana 10. Pravilnika i člana 58. stav 2. Zakona o opštem upravnom postupku ("Sl. list SRJ", br. 33/97 i 31/2001 i "Sl. glasnik RS", br. 30/2010) i da donose zaključak o odbacivanju podnetog zahteva.\nDakle, u slučaju kada lice, koje namerava da stiče kvalifikovano učešće, podnese zahtev za sticanje kvalifikovanog učešća u brokersko-dilerskom društvu, Komisija za hartije od vrednosti prethodno ispituje da li je uz zahtev dostavljena dokumentacija koja je propisana članom 5. citiranog pravilnika.\nKada je reč o kvalifikovanom učešću u kapitalu koje stiče novoosnovano pravno lice, odredbom člana 5. stav 3. Pravilnika, propisano je da je neophodno da je to pravno lice, pre podnošenja zahteva, upisano u registar privrednih subjekata najmanje godinu dana, odnosno da ima bar jedan revidirani finansijski izveštaj.\nU cilju obezbeđenja sigurnog i dobrog upravljanja brokersko-dilerskim društvom, u kome se sticanje predlaže, uzimajući u obzir odgovarajući uticaj sticaoca na brokersko-dilersko društvo, Komisija za hartije od vrednosti ocenjuje podobnost i pouzdanost lica i finansijsku opravdanost predloženog sticanja, ceneći propisane kriterijume i, između ostalog, za sticaoca pravno lice i finansijski položaj i uspešnost poslovanja (član 8. stav 1. tač. 1) alineja 1 Pravilnika).\nIz svega gore navedenog jasno proističe da je za pravno lice koje namerava da stekne kvalifikovano učešće u brokersko-dilerskom društvu nužno da ima dobar poslovni ugled i valjan finansijski položaj. Ocenu podobnosti i pouzdanosti, poslovnog ugleda i finansijskog položaja daje Komisija za hartije od vrednosti, kako bi se sprečilo da nepouzdana lica stiču upravljanje u brokersko-dilerskom društvu. Stoga se Zakonom o tržištu kapitala i Pravilnikom zahteva ispunjenje niza taksativno nabrojanih kriterijuma kao i sprovođenje posebnog postupka za davanje saglasnosti i svi propisani kriterijumi moraju da se ispune, inače sticalac koji namerava da stekne učešće ne može dobiti saglasnost.\nPravno lice koje nastaje statusnom promenom izdvajanjem uz osnivanje novog privrednog društva, i pored okolnosti da se krajnji vlasnik akcija BDD-a ne bi promenio čime bi se zadržala postojeća kontrola nad BDD-om, nije izuzeto od obaveze da je pre podnošenja zahteva upisano u registar privrednih subjekata najmanje godinu dana, odnosno da poseduje bar jedan revidirani finansijski izveštaj."\nIzvor: Vebsajt Komisije za hartije od vrednosti, 2.9.2013.


Utvrđen predlog Statuta grada Užica – ZoomUe\nUtvrđen predlog Statuta grada Užica\nby Vesna Đurović · 29 januara, 2019\nUŽICE – Predlog teksta Statuta grada Užica utvrđen je na današnjoj sednici Gradskog veća. Pored Statuta, članovi Veća utvrdili su i predloge koje se odnose na kreditno zaduženje grada u iznosu od 150 miliona, namenjenih finansiranju užičkih kapitalnih projekata, kao i dodelu sredstava sportskim klubovima u ovoj godini.\nPred većnicima bila je i informacija o izveštajima Državne revizorske institucije o reviziji konsolidovanih finansijskih izveštaja završnog računa budžeta i pravilnosti poslovanja za 2017. godinu i Poslerevizioni izveštaji o merama ispravljanja. Državna revizorska institucija je Odzivni izveštaj, a kasnije i u Poslerevizionom potvrdila da su mere ispravljanja zadovoljavajuće.\nKristina Grujičić obezbedila učešće na Finalu Kupa Srbije\nby Zoran Đurović · Published 19 avgusta, 2019\nby branko · Published 11 februara, 2016\nNext story Put u toplije krajeve (VIDEO)\nPrevious story O kvalitetu vazduha na javnoj tribini